U protekle tri nedelje, u Novom Bečeju, održane su radionice posvećene edukaciji roditelja i vaspitača o načinima unapređivanja rada sa decom. Ovaj program pod nazivom „Dete u centru“ jedna je od mera populacione politike koje sprovodi Savet za populacionu politiku opštine Novi Bečej uz podrški kabineta ministra bez portfelja zaduženog za demografiju, a za čije sprovođenje je odvojeno 157.000 dinara.\nEdukacije je sprovela mr Dobrila Grujić, autorka ovog edukativnog programa, koja je istakla da je cilj usvajanje novih metoda i tehnika za vaspitavanje deteta i situacije u različitim fazama i momentima detetovog života. „Pored razvijanja kompetencija i veština roditelja za vaspitanje dece radi se i povezivanju i stvaranju partnerstva sa svim drugima u okruženju kako bi izgradili isti, sličan, jednak pristup, vaspitni stil kako ne bi dolazilo do zabune i deca se, u stvari, razvijala u željenom pravcu. Taj pravac je ostvarivanje njihovih potencijala i dostizanje nekog maksimuma“, rekla je Grujić. Ona je istakla da je pristup deci veoma bitan jer se poverenje, ali i rodteljski autoritet, konstantno preispituju i može se lako desiti da dete izgubi poverenje u roditelja i da počne da ga ukazuje osobama kao što su rođaci i prijatelji, a da roditelj izgubi mnogo od komunikacije sa sopstvenim detetom. Kao primer greške u pristupima navela je oca koji uči svoje dete da ne sme lagati, ali ga, kada telefonom zovu sa posla, uputi da kaže da tata nije kod kuće što kod deteta stvara zbunjenost i vodi ga usvajanju lošeg obrasca ponašanja po uzoru na oca.\nMeđu učesnicima edukacija koji su predstavnici institucija sa teritorije opštine Novi Bečej, veliki broj je roditelja, a jedna od njih je i dr Azra Velisavljev iz Doma za odrasle „Sveti Vasilije Ostroški Čudotvorac“ koja je pohvalila tronedeljni program edukacija. „Vrlo je poučno. Bilo je i zabavno i vrlo je upotrebljivo zato što ja kao roditelj deteta od tri i po godine i jedne novopridošle bebe imala sam prilike da mnogo ovih veština i metoda primenim u praksi tokom ove tri nedelje i mogu reći da su bile vrlo uspešne“, rekla je Velisavljev ovom prilikom. Ona se saglasila i da je pored edukativnog dela ovih radionica značajna i razmena iskustava sa drugim roditeljima koji prolaze kroz iste ili slične stvari sa svojom decom.


Dubina političke krize: Umjesto Parlamenta odlučuje Radna grupa\nParlament Crne Gore, Podgorica\nMiodrag Vuković, šef poslaničkog kluba DPS-a, najjače partije u crnogorskom Parlamentu, izjavio je kako je najviši Zakonodavni dom u Crnoj Gori suspendovan, te kako umjesto njega funkcioniše Radna grupa o parlamentarnom dijalogu, odlučujujući o najvažnijim državnim pitanjima o kojima bi trebala da odlučuje Skupština.\nKakve su reakcije na tu tezu koja najbolje oslikava dubinu političke krize u kojoj se Crna Gora nalazi, samo četiri dana uoči glasanja o povjerenju Đukanovićevoj vladi?\nUmjesto poslanika, na koje su građani prenijeli suverenitet i dali im za pravo da odlučuju u njihovo ime, odlučuje Radna grupa. Tako trenutnu, sve zapetljaniju političku situaciju u Crnoj Gori, vidi prvi čovjek poslaničkog kluba vladajuće DPS Miodrag Vuković.\nKrivicu za to svaljuje na prvog čovjeka Parlamenta Ranka Krivokapića, za koga kaže da je upravo on odlučio da se parlamentarni dijalog, umjesto među poslanicima, vodi na Radnoj grupi, u, kako je rekao "klubu partijskih poglavica".\nProblematizujući rad te Radne grupe, koju je šef Skupštine Ranko Krivokapić pokrenuo sa ciljem povratka povjerenja u izborni proces uoči parlamentarnih izbora, Vuković se zapitao kako umjesto izabranih predstavnika naroda o izbornom procesu mogu da odlučuju partijski činovnici i zaključio kako je očigledan cilj suspendovanje parlamentarne demokratije i umiranje parlamenta kao najvažnije institucije u zemlji.\nSasvim suprotan stav od Vukovića ima šef poslaničke grupe opozicione SNP i predsjednik Parlamentarnog odbora za finansije i budžet Aleksandar Damjanović.\n"Smatram da Vlada Crne Gore umire a da Parlament, zaista u nimalo lakim okolnostima, pokušava da radi svoj posao i to čini. Podsjetiću da su problemi nastali upravo nakon jula prošle godine, kada je Parlament uspio da spriječi Vladu da predloži i podmetne neka rješenja koja bi išla na štetu i građana i države Crne Gore a uspio da donese neke zakone i mimo stava Vlade a koja upravo idu na korist i građana i države Crne Gore", navodi Damjanović.\nPosljednja optužujuća izjava iz redova Đukanovićeve DPS, na račun još uvijek aktuelnog koalicionog partnera oličenog u SDP-u, nastavak je rasplamsanog političkog rata i razmjene sve težih optužbi izmedju dva dugogodišnja saveznika, nakon što su Krivokapićeve Socijaldemokrate najavile kako će 25. januara glasati protiv povjerenja Vladi. U taj kontekst Vukovićevu izjavu smješta portparol SDP-a Mirko Stanić.\n"O političkoj mimikriji nećemo polemisati sa poslanikom DPS-a Miodragom Vukovićem, koji je branio četiri države i promijenio više ideologija. To što je za njega Radna grupa 'skup poglavica' govori o njegovom odnosu prema svom lideru Miodragu Đukanoviću koji je, da podsjetimo, 1. decembra bio među deset ili 12 predsjednika političkih partija, koje su zbog krize uzrokovane nepovjerenjem u izborni sistem, institucije sistema, došli da nađu najbolji okvir za naredne izbore, kako bi svi na njima učestvovali i kako bi svi priznali rezultate tih izbora. Naravno, nekome je očigledno cilj da do toga ne dođe", kaže Stanić.\nU sastavu Radne grupe parlamentarnog dijaloga, odlukom Ranka Krivokapića, nema Socijaldemokrata Ivana Brajovića, koje su nakon izdvajanja iz SDP formirale sopstvenu partiju. Koliko su saglasni sa tezom Miodraga Vukovića pitali smo njihovog poslanika Mića Orlandića.\n"Nesumnjivo je da se radi o vaninstitucionalnom djelovanju predsjednika Parlamenta, jer bi bilo sasvim normalno da je Radnu grupu formirala naša Skupština, gdje bi Parlament u potpunosti definisao obaveze i zadatke Radne grupe. Mislim da je, takođe, bitno napomenuti da je Crnu Goru, kroz istoriju, nepoštovanje narodne volje i nepoštovanje Parlamenta, veoma skupa koštalo. Samo da podsjetim na tzv. Podgoričku Skupštinu, njen rad i njene odluke", ističe Orlandić.\nNo, pravi odgovor na pitanje kako i koje institucije u Crnoj Gori funkcionišu dobićemo već u ponedjeljak baš u Parlamentu, prilikom glasanja o povjerenju Đukanovićevoj vladi.\n"Mi ćemo upravo 25. januara da vidimo da Parlament, u izuzetno teškim okolnostima funkcioniše. Vlada će biti ta, koja će, dobila većinu ili ostala u manjini, biti ta koja je pokazala da je zrela da padne. I onda da se neka druga vlada dohvati teških poslova koji predstoje pred Crnom Gorom. U smislu i ekonomskog oporavka i borbe protiv kriminala i korupcije i svih onih stvari koje dugo traže građani Crne Gore", zaključuje Aleksandar Damjanović.


Isticati primere istorijskog savezniĹˇtva sa SAD – online news Srbija\nHome > Vesti > Isticati primere istorijskog savezniĹˇtva sa SAD\nIsticati primere istorijskog savezniĹˇtva sa SAD\nU razgovoru je iskazana Ĺľelja da se nastavi dosadaĹˇnja uspeĹˇna saradnje naĹˇe zemlje sa Nacionalnom gardom Ohaja, saopĹˇtila je Vlada Srbije.\nU buduÄ‡nosti bi zato trebalo nastaviti isticanje pozitivnih primera istorijskog savezniĹˇtva i raditi na oblastima od zajedniÄŤkog interesa sa ciljem osnaĹľivanja odnosa dve strane, poruÄŤila je premijerka BrnabiÄ‡.\nPremijerka BrnabiÄ‡ boravila je, u januaru ove godine, u poseti ameriÄŤkim saveznim drĹľavama Ohajo i DĹľordĹľija, pri ÄŤemu se, izmeÄ‘u ostalog, sastala i sa najviĹˇim rukovodstvom Nacionalne garde Ohaja.\nTom prilikom potvrÄ‘en je znaÄŤaj Programa drĹľavnog partnerstva (PDP) Srbije i Ohaja, koji se 13 godina realizuje kroz odliÄŤnu saradnju Vojske Srbije i Nacionalne garde Ohaja.\nPored isticanja znaÄŤaja vojno-vojne i civilno-vojne saradnje u okviru PDP, Ĺľelja Srbije je potvrÄ‘ivanje i unapreÄ‘enje civilno-civilne saradnje.\nBrnabiÄ‡eva je kazala da je Srbija zainteresovana za unapreÄ‘enje ekonomske saradnje u svim oblastima od zajedniÄŤkog interesa i izrazila zadovoljstvo Ĺˇto u Srbiji posluje veliki broj znaÄŤajnih ameriÄŤkih kompanija.\nSastanku su prisustvovali i naÄŤelnik GeneralĹˇtaba Vojske Srbije general Milan MojsiloviÄ‡ i ambasador SAD-a u Srbiji Kajl Skot.\nDogovor o unapreÄ‘enju saradnje policija Srbije i ÄŚeĹˇke\nŠesnaesti pokušaj: Prodaje se još jedan nekadašnji gigant\nAmeričke trupe u Poljskoj – dogovoreno gde, čeka se objava detalja\nPRIJAVILA DA JE SUPRUG TUKAO I MALTRETIRAO: Zabrana prilaska istekla u maju, žrtva odbila Sigurnu kuću | Hronika\nIran: Sankcije SAD očigledan primer ekonomskog terorizma\n“Srbija je odlična ekipa, cilj nam je bio da dođemo do egala” – SP Košarka – Kina 2019 – Sport


Subvencionisani krediti za energetsku efikasnost - Prozori + Vrata\nNovosti Subvencionisani krediti za energetsku efikasnost\nBanke će građanima od danas odobravati subvencionisane kredite za energetsku efikasnost. Uz subvenciju države, pored kupovine stolarije, možete da uzmete kredit i za izolaciju stana, peći, kotlove…\nMinistar životne sredine, rudarstva i prostornog planiranja Srbije Oliver Dulić pozvao je danas građane da iskoriste subvencionisane kredite za unapređenje energetske efikasnosti svojih kuća i stanova, za šta je u ovogodišnjem budžetu obezbeđeno 300 miliona dinara.\n„Zahvaljujući programu subvencionisanja, očekujemo da ćemo stvoriti više od milijardu dinara kreditnih sredstava koja će ove godine biti utrošena za poboljšanje energetske efikasnosti nekoliko hiljada domova u Srbiji“\nkazao je Dulić prilikom uručivanja ugovora bankama koje će građanima od danas odobravati subvencionisane kredite za energetsku efikasnost.\nUgovore je sa Ministarstvom potpisalo 12 banaka: Komercijalna banka, Folks banka, Prokredit banka, Krediagrikol banka, Banka Inteza, Eurobank EFG, Sosijet ženeral banka, Hipo-Alpe-Adrija banka, Kredi banka, Čačanska banka, Razvojna banka Vojvodine i Poštanska štedionica.\nDulić je istakao da će se dinarski i krediti u evrima odobravati za kupovinu i postavljanje izolacije i spoljašnje stolarije, energetski efikasnih peći i kotlova, korišćenje grejne opreme veće energetske efikasnosti (toplotne pumpe), kao i za kupovinu i ugradnju opreme za sagorevanje biomase i druge opreme kojom se unapređuje energetska efikasnost.\nMaksimalni iznos dinarskih kredita biće 1,5 miliona dinara, bez učešća, sa maksimalnim rokom otplate od pet godina i troškovima obrade kredita do jedan procenat.\nMaksimalni iznos kredita u evrima je 15.000 evra, uz učešće od 30 odsto i maksimalni rok otplate od 10 godina i „troškove obrade“ do 0,5 odsto.\nKod dinarskih kredita država subvencioniše kamatu u iznosu od 10 odsto kredita na godišnjem nivou, a kod kredita u evrima u iznosu od pet procenata godišnje, kazao je Dulić.\nZahtevi za odobravanje kredita podonose se bankama koje su potpisale ugovor sa Fondom za zaštitu životne sredine.\nIstakao je da se na kući od 150 kvadratnih metara termoizolacijom može mesečno uštedeti oko 5.000 dinara za grejanje što je jednako trošku mesečne rate za otplatu petogodišnjeg kredita od 280.000 dinara.\nDulić je podsetio da je subvencionisano kreditiranje u okviru Programa unapređenja energetske efikasnosti za 2012. godinu, koji je Vlada Srbije utvrdla u martu. Za to su u državnom budžetu predviđene 1,3 milijarde dinara.\nCiljevi su podsticaj građevinarstvu i očuvanje životne sredine.\nDulić je kazao da je rekonstrukcijom objekata javne namene, uz dodelu bespovratnih sredstava od milijardu dinara, predviđena adaptacija više od 100 škola, zdravstvenih ustanova, objekata kulture i drugih.\nDo sada je iskorišćeno 80 odsto sredstava za te namene, rekao je Dulić.\nPrethodni tekstZanosne i originalne zavese od čelika\nSledeći tekstHörmann sponzor prenosa utakmice


U Pančevu obeležen Dan čistog vazduha - Grad Pančevo\nU Pančevu obeležen Dan čistog vazduha\nPočetna/U Pančevu obeležen Dan čistog vazduha\nPovodom obeležavanja Dana čistog vazduha, u četvrtak, 3. novembra 2016. godine, Katarina Banjai, članica Gradskog veća zadužena za zaštitu životne sredine i održivi razvoj i Ženja Marinković, u ime JKP-a „Zelenilo“, posadile su u Narodnoj bašti mladicu javora.\nČlanica Gradskog veća pozvala je građane da daju svoj doprinos obeležavanju Dana čistog vazduha, da čuvaju životnu sredinu i da manje koriste automobile.\nS obzirom da su biljke prirodni prečistači vazduha rešili smo da na Dan čistog vazduha u saradnji sa Javno-komunalnim preduzećem “Zelenilo” posadimo jednu mladicu javora u Narodnoj bašti. Odlučili smo se da to bude samo jedna mladica drveta, jer smo želeli da stavimo akcenat na to da je svako drvo važno i da ono ima doprinos u prečišćavanju vazduha, rekla je Banjai.\nŽenja Marinković izjavila je:\nDan čistog vazduha simbolično smo obeležili tako što smo zajedno sa Gradom zasadili jednu lepu mladicu, ali JKP Zelenilo inače skoro svakog dana obeležava Dan čistog vazduha, jer svake godine usadimo više hiljada stabala u našem gradu i okolini i mislim da je naš doprinos čistom gradu u vazduhu veliki.


Novi softver pratit će političke i biznis veze zvaničnika u Kantonu Sarajevo - Ilidza.ba I\nHome/Bosna i Hercegovina/Novi softver pratit će političke i biznis veze zvaničnika u Kantonu Sarajevo\nNovi softver pratit će političke i biznis veze zvaničnika u Kantonu Sarajevo\nVlada KS održala je jučer tematsku sjednicu posvećenu aktivnostima koje poduzima Ured za borbu protiv korupcije i upravljanje kvalitetom u Kantonu Sarajevo.\nNa početku sjednice članovima Vlade obratio se savjetnik za borbu protiv korupcije u Uredu Eric Larson.\nSavjetnik Larson govorio je o svojoj ulozi u Uredu, kao i podršci Ambasade Sjedinjenih Američkih Država. Pohvalio je brojne aktivnosti koje ovaj Ured poduzima u prevenciji kao i otkrivanju koruptivnih radnji u javnom sektoru KS, uprkos ograničenim kadrovskim kapacitetima.\nKontrola javnih nabavki kao i zapošljavanja u javnim institucijama, te saradnja i djelovanje sa općinama u prevenciji korupcije, oblasti su u kojima je postignut značajan napredak, ocijenio je Larson.\nSavjetnik Larson je posebno istakao Zakon o prijavljivanju i provjeri podataka o imovini nosilaca javnih funkcija Kantona Sarajevo, kao jedan od najznačajnijih antikorupcijskih propisa donesenih u Bosni i Hercegovini, uz izražavanje nade da će i drugi nivoi vlasti donijeti sličan zakon.\nMinistri u Vladi KS Haris Vranić i Lejla Brčić\nIstaknuto je da će Vlada KS nastaviti raditi na unapređenju zakonske regulative, radi povećanja stepena odgovornosti kao i primjene sankcija za osobe koje zloupotrebljavaju službene položaje i grubo krše i ponavljaju nepravilnosti u poslovanju.\nUz to, Vlada je započela aktivnosti usmjerene ka centralizaciji javnih nabavki, transparentom prikazu utroška i dodjele sredstva u svim segmentima, te je pokrenula izradu zakona o nepotizmu i stranačkom zapošljavanju unutar javnog sektora.\nKafedžić je na sjednici prezentirao i novi analitički softver, koji je donirala Ambasade SAD-a, koji je odnedavno u primjeni u Uredu.\nNovi softver omogućit će, između ostalog, praćenje političkih i biznis veza nosilaca javnih funkcija u Kantonu Sarajevu radi identifikovanja svih eventualnih neregularnosti u njihovom radu. Intencija je da se ove aktivnosti šire i na sve uposlene u javnom sektoru, istaknuto je.


Predsednik Nacionalnog saveta Roma Dalibor Nakić izjavio je da prvi Svetski kongres Roma, održan na današnji dan 1971. godine u Londonu, predstavlja prekretnicu u razvoju romskog pokreta i organizovanosti borbe u cilju njihove afirmacije i emancipacije.\nNa prvom Svetskom kongresu Roma u Londonu odlučeno je da romska zastava bude plavo-zelene boje sa crvenim točkom u sredini, a da romska himna bude pesma „Đelem, đelem“.\nNakić je u izjavi za FoNet ocenio da je u proteklih 50 godina u Srbiji znatno popravljen društveni položaj Roma i naglasio da je najveći napredak ostvaren u oblasti obrazovanja.\n“Činjenica je da danas imamo znatno veći broj romske dece koja završavaju srednje škole i fakultete. Tome su svakako doprnele afirmativne mere koje je država uvela prilikom upisa romskih učenika u srednje škole i na fakulteta”, kazao je Nakić i dodao da u obrazovnom sistemu Srbije deluju i pedagoški asistenti za rad sa romskom decom čiji je „doprinos obrazovnoj inkluziji Roma nemerljiv“.\nTakođe, značajnu podršku obrazovanju romske dece predstavlja i stipendiranje srednjoškolaca, ali i studenata romske nacionalnosti, rekao je predsednik Nakić.\nPrema njegovim rečima, mere koje je u protekle dve decenije preduzimala država, ali i promena odnosa Roma prema obrazovanju daju veoma ohrabrujuće rezultate.\n“Mi smo shvatili da je obrazovanje ključ koji otvara vrata srećnijoj i boljoj budućnosti i već sada imamo novu generaciju mladih i obrazovanih Roma. Sada je neophodno te mlade i obrazovane ljude zaposliti i omogućiti im da rade poslove za koje su se školovali i tako pokažu mlađim generacijama da se treba obrazovati i da njihovo obrazovanje nije uzaludno”, istakao je Nakić.\nNakić je rekao da su zapošljavaje i stanovanje glavni problemi sa kojima se danas suočavaju pripadnci romske populacije u Srbiji i da u tim oblastima ima još mnogo posla.\n“Jako je bitno da se točak inkluzije Roma zavrteo i da smo se zajedno sa državnim institucijama i Evropskom unijom uhvatili u koštac da te probleme rešimo i verujem da će Romi imati bolju budućnost”, ocenio je Nakić.\nOn je ocenio da je ostvaren zavidan napredak u društveno-politčkoj zastupljenosti Roma i naglasio da oni sada imaju odbornike u opštinskim i gradskim skupštinama, poslanike u pokrajinskoj i republičkoj skupštini i dva državna sekretara.\nMihajlović: Socijalna inkluzija zadatak svih\nPotpredsednica Vlade Srbije Zorana Mihajlović čestitala je danas Svetski dan Roma i poručila da je Srbija njihova država, kao i da je socijalna inkluzija zadatak svih.\n„Uključivanje Roma i Romkinja u društvo i poboljšanje njihovog položaja, bilo da je reč o stanovanju, obrazovanju, zdravlju ili zapošljavanju, jedan je od prioriteta i nove Vlade Srbije, jer pripadnici romske zajednice su naši sugrađani i zemljaci“, navela je Zorana Mihajlović.\nOna je podsetila da je država u prethodnom periodu uradila mnogo u uspostavljanju prava Roma i Romkinja, ali da je još mnogo posla pred svima.\nZorana Mihajlović je navela da je uspostavljena GIS bazu podataka o podstandardnim romskim naseljima, omogućen je i naknadni upis u matične knjige, povećava se broj pedagoških asistenata i zdravstvenih medijatora, uložena su 44,2 miliona evra za sprovođenje Strategije za socijalno uključivanje Roma i Romkinja, izgrađene su 184 stambene jedinice u 11 opština u kojima živi 1.000 ljudi.\nPrema njenim rečima, u toku je izrada projektno-tehničke dokumentacije za više od 100 podstandardnih romskih naselja.\nPodsetivši da je na inicijativu UNICEF-a i Koordinacionog tela za rodnu ravnopravnost osnovana Nacionalna koalicija za okončanje dečjih brakova, Mihajlović je ukazala da činjenica da je procenat dečjih brakova u romskim podstandardnim naseljima 56 odsto, govori o neophodnosti sistematičnijih inkluzivnih mera, koje će doprineti prekidanju kruga siromaštva i osnaživanju žena i devojčica.\nOna je ukazala i da od 28 odsto dece iz romskih naselja koja pohađaju srednju školu, većinu čine dečaci i istakla da je zato važno da se ulože dodatni napori da se što više devojčica integriše u osnovno, ali i srednje obrazovanje koje otvara prostor za ostvarenje punog potencijala devojčica.


Alibaba neće na Balkan, otvara logistički centar u Belgiji | Nova Ekonomija\nDžek Ma, vlasnik Alibabe, odabrao Lijež\nVest da Alibaba otvara logistički centar u Belgiji, trenutno, može samo njih da raduje, jer očigledno je da su u toj nameri zaobišli Balkan.\nKineski gigant e- trovine, odlučio je da će njegov centar biti u Liježu u Belgiji, gradu koji se nalazi na tromeđi, blizu granice sa Nemačkom i Luksemburgom, a blizu je i Brisela.\nInače, to je peti logistički centar te kompanije u svetu. U Evropi već imaju u Frankfurtu.\nZašto je baš odabran Lijež, zasada nema detalja, ali se spekuliše da su osnivač Alibabe Džek Ma i tamošnji kralj uspostavili dobru saradnju posle Davosa. Dalje, pretpostavlja se da će biti još sličnih investicija u Evropi, a lobiranje država za ovaj posao je bilo toliko jako da je Holandija objavila na primer, da je propustila priliku zbog kasne diplomatske akcije.\nPodsetimo, mesecima se spekulisalo gde će Alibaba da otvori centar, predstavnici Alibabe su bili u intenzivnom pohodu po zemljama regiona - od Hrvatske, preko Mađarske, Rumunije do Bugarske, tražeći strateškog partnera za izgradnju velikog distributivnog centra u ovom delu Evrope.\nDa kineski gigant baš želi da u u Srbiji pronađe strateškog partnera za otvaranje logističkog centra, pisalo se prošle godine, kada su to najavili i predstavnici naših ministarstava.\nOtvaranje takvog centra omogućilo bi, ne samo distribuciju proizvoda koje Kinezi proizvode, nego i robu koju proizvode srpske kompanije i koju bi mogle da plasiraju na druga tržišta, rečeno je tada.\nTu vest preneli su i svi regionalni mediji, a hrvatski su posetili da je Alibaba izrazila interesovanje da i u Zadru gradi distributivni centar za celu Evropu, i da je glavni konkurent Mađarska, koja je tada označena kao najveći lobista.\nNišta od obećanja Džeka Ma da će stvoriti milion radnih mesta u SAD\nAlibaba želi da zaposli 100 miliona ljudi\nDžek Ma kupio udeo u filmskoj kompaniji Stivena Spilberga\nOnlajn trgovina Alibaba stiže u Srbiju\nOsnivač Alibabe nesrećan zbog bogatstva i popularnosti\nDžek Ma: Idealno radno vreme je 12 sati dnevno\nAlibaba ipak dolazi u Srbiju?


SRAMNO: Poslali 34 radnika na ODMOR a onda im rekli da se NE VRAĆAJU i da nema para za plate! - Volim Podgoricu\nPočetna/NOVOSTI/Ekonomija/SRAMNO: Poslali 34 radnika na ODMOR a onda im rekli da se NE VRAĆAJU i da nema para za plate!\nSRAMNO: Poslali 34 radnika na ODMOR a onda im rekli da se NE VRAĆAJU i da nema para za plate!\nAdmin Send an email 8. Decembra 2017.\nHotel “Queen of Montenegro” uskratio je pravo na rad za 34 radnika, koja su poslata na godišnji odmor, da bi nakon njegovog isteka dobili informaciju od pretpostavljenih da su neraspoređeni jer “posla nema”, saopštili su ti radnici.\n-Nampominjemo da se radi o radnicima koji imaju ugovor na neodređeno i od kojih je većina tu bila i 2005. kada je hotel privatizovan, kada je sa oko 100 radnika kupljen od Vlade. Svojim radom smo decenijama doprinosili kvalitetu usluge i brojnim nagradama koje je hotel dobijao čime smo od njega napravili prepoznatljiv brend u svijetu turizma, istakli su radnici.\nPoručili su da danas hotel prokišnjava, a “zidove ruiniranog zdanja nagriza vlaga”. Radnici su optužili firmu “Queen managment” za takvo stanje u ugostiteljskom objektu.\n-S obzirom da je status radnika neriješen, a da smo od suvlasnika firme `Queen managment` Dragana Purka Ivančevića dobili odgovor da novca za plate i otpremnine nema, pitamo se od kojeg novca su isplaćivane otpremnine za dvadesetak radnika, koji su dobili zapošljenje u Hotelu Adria u iznosima od 10 do 40 i više hiljada eura i na osnovu čega su isplaćivane ljudima koji su dobili posao i nastavili da rade, a nama koji smo ostali bez ičega nije isplaćeno ništa, saopštili su radnici.\nOni su naglasili da su ostali na ulici u zimskom periodu, kada je mogućnost da se zaposle mala, a egzistencija njihovih porodica dovedena u pitanje.\nhotel quin of montenegro radnici\nPOČINJE NEVRIJEME: Kiša, vjetar, snijeg, mećava, poledica, SLUŽBE U PRIPRAVNOSTI\n20. Juna 2021. u 21:55\n4. Jula 2021. u 05:30\nhcqs 400 kaže:\n8. Jula 2021. u 22:24\n23. Jula 2021. u 09:29


Mart 3, 2019 Mart 3, 2019 admin 0 Comments\nPrvo poluvremene 159. “večitog derbija” između Crvene zvezde i Partizana obeležio je trenutak kada je poništen pogodak El Fardua Bena.\nNakon prekida u 23. minutu je Dušan Jovančić vratio loptu u srce kaznenog prostora, a u prvi mah se činilo da se trojica fudbalera Zvezde nalaze u ofsajdu (u nedozvoljenoj poziciji jesu bili Vujadin Savić i Ričmond Boaći). Ipak, usporeni snimak je pokazao da se napadač Zvezde nije nalazio u ofsajdu, za razliku od saigrača.\nKasnio je sa postavljanjem ofsajd zamke Nemanja R. Miletić, a ova odluka je vidno razbesnela igrača sa Komorskih Ostrva koji je nakon toga u nekoliko navrata prilično burno reagovao i imao šta da kaže Danilu Grujiću i pomoćnicima, pre svega sudiji Mihajloviću koji je signalizirao nedozvoljenu poziciju.\n(Veljko Ivanović / Predrag Đukanović) blic.rs\n← Zastava Srbije na Univerzijadi u Krasnojarsku (foto)\nHitno obaveštenje za sve građane: Poslednje informacije o uvođenju vojnog roka: Evo kako će izgledati služba otadžbini →\nLEKARI GA OTPISALI Dečak (8) sam pobedio rak!\nPo ovim HEROJIMA će nositi imena novi “migovi” Vojske Srbije\nNarod hoće novog selektora: Da li bi i Kokeza mogao da ode?


PSOGM: Spasimo našu opštinu od katastrofe – GMinfo\n„Pitamo predsednika opštine, koji na poslednjoj sednici skupštine nije znao ništa o geološkim istraživanjima, ko kopa po pranjanskom kraju? Mesecima se zalažemo da se sazna istina, a ona se uporno krije,“ pitaju danas u svom javnom saopštenju iz UG „Pobedi i spasi opštinu Gornji Milanovac“ (PSOGM) i dalje navode:\n„Sada je izgleda sve jasno – opštinska vlast je, smišljenim odlaganjem naših inicijativa da se o tome javno diskutuje na skupštini, kupovala vreme, a predsednik opštine glumeo u predstavi nevinašce koje nije upućeno ni u šta. Svojim (ne)delovanjima Dejan Кovačević bio bi glavni krivac i snosio bi najveću odgovornost da je, ne daj Bože, izbio nekakav sukob između građana i njima nepoznatih geologa kao što će i biti ukoliko ne objasni ko je dozvolio da opština zakorači u litijumsku geološku katastrofu. Zašto se nije odazvao informativnom skupu da svojim sugrađanima objasni da “nema razloga za paniku i strah”, kao što je nama rekao na skupštini? I zašto se oglušio na peticiju u kojoj je oko hiljadu meštana pranjanskog kraja svojim potpisom odlučno iskazalo stav da ne žele iskopavanje litijuma u svom kraju?\nUdruženje građana “Pobedi i spasi opštinu Gornji Milanovac” podržava meštane pranjanskog kraja i nastavljamo zajedničku borbu kako bi spasili našu opštinu od katastrofe i podaničkog ponašanja opštinske uprave u odnosu na svetske kompanije i Vladu Srbije, kojima Pranjani, Jadar i Suvobor evidentno ne znače ništa, sem prilike za sticanje materijalne koristi ugrožavanjem životne sredine i života naših građana.“\nUdruženje građana „Pobedi i spasi opštinu Gornji Milanovac“


e-novine.com - Ustanovljeno priznanje "Verica Barać"\n17.04.2012 - 18:48\nNevladina organizacija "Doktori protiv korupcije" ustanovila je priznanje koje će nositi ime nedavno preminule predsednice Saveta za borbu protiv korupcije, Verice Barać, koje će se dodeljivati 19. marta\nVerica Barać, predsednica Saveta za borbu protiv korupcije, preminula je 19. marta 2012. godine. Za njom je ostalo sećanje na iskrenu i istrajnu brigu za opšte dobro i na odlučnost i hrabrost u suprotstavljanju korupciji i zloupotrebi države, podseća se u saopštenju ove NVO.\n"Uvereni smo da Srbija može da postane poštena i moderna država ako joj je korupcija stalna meta, a to znači ako se državni organi bore protiv korupcije i kažnjavaju je, utoliko oštrije ukoliko je vrše moćniji, i ako pojedinci u državnim organima i izvan njih, na delu pokazuju značaj lične snage i angažmana u otkrivanju ili sprečavanju prevara."\nLičnosti koja je još za života sama postala institucija, dolikuje da je se građani Srbije sećaju sa poštovanjem. Zato će svakog 19.marta, pojedincima ili organizacijama koji su ostvarili bitne rezultate u borbi protiv korupcije, biti dodeljivano priznanje „Verica Barać“.\nOdbor za dodelu priznanja „Verica Barać“ čine dr Dragana Jovanović, koordinatorka NVO Doktori protiv korupcije, Dragana Boljević, predsednica Društva sudija Srbije, dr Danilo Šuković, član Saveta za borbu protiv korupcije, Vladimir Radomirović, urednik portala Pištaljka i dr Draško Karađinović, koordinator NVO Doktori protiv korupcije


Lažna vest: Ukrajinske izborne kampanje finansiraju sumnjivi fondovi | StopFake\nLažna vest: Ukrajinske izborne kampanje finansiraju sumnjivi fondovi\nPredstojeći predsednički izbori u Ukrajini postali su velika inspiracija za rusku dezinformaciju i propagandu, pri čemu su neke od najnovijih priča o „sumnjivim izvorima finansiranja“ izbornog procesa. Tako je prokremaljska publikacija Ukraina.ru , koja pripada državnoj agenciji RIA Novosti, tumačila zabrinutost ukrajinskog ministra unutrašnjih poslova Arsena Avakova oko finansiranja kampanje iskazanu tokom sastanka Ministarstva unutrašnjih poslova 28. januara.\nAvakov je izneo tezu o mogućim izbornim prevarama, navodeći da je imperativ da u izbornom procesu ne bude političke korupcije. On nikada nije rekao da kandidati za predsednika koriste sumnjive izvore za finansiranje svojih kampanja.\nUkraina.ru: „Los candidatos presidenciales financian sus campañas electorales de los fondos desconocidos“\nEvo kompletnog izveštaja sa sastanka:\n“38 osoba se do današnjeg dana prijavilo Centralnoj izbornoj komisiji kao kandidati za predsednika. Samo nekoliko njih je otvorilo posebne račune za potrebe izbornog fonda. Insistiram da se kampanje kandidata finansiraju samo iz računa njihovih izbornih fondova, samo sa čistim novcem čiji su izvori poznati. Ovo je stvar principa. Ne smemo dozvoliti da se kroz sumnjive izvore finansira politika. “\nJoš jedna distorzija koju je Ukraina.ru obuhvatila jeste krivično gonjenje za falsifikovanje izbora. Ukraina.ru tvrdi da je ministar Avakov pozvao policiju da se usredsredi na zapadne regione Ukrajine, gde je „ova praksa široko rasprostranjena, kada rođaci u malim gradovima glasaju za svoje rođake koji rade u inostranstvu“.\nUkraina.ru: „Avakov amenazó con presión el uso inadecuado de los boletines electorales“\nU stvari, Avakov je pozvao ukrajinski parlament da pojača kazne za krivičnu odgovornost svakoga ko izvrši prevaru tokom izbora kako i da se podrži novi zakon. Zakon se bavi svim vrstama prevare, uključujući i prevaru koju je počinio birač. Kao primer takve prevare, Avakov je napomenuo da rođaci Ukrajinaca koji rade u inostranstvu mogu da pronađu načine za dobijanje i korišćenje glasačkih listića namenjenih njihovim odsutnim članovima porodice. Avakov je takođe istakao da predloženi zakon stavlja zaštitne mere u cilju zaštite rezultata glasanja i sprečavanja podmićivanje birača.


Lukač: Zaustaviti potpunu radikalizaciju budućnosti BiH\n09.02.2018 22:12 | Srna\nBanjaluka - Ministar unutrašnjih poslova Republike Srpske Dragan Lukač smatra da radikalizacija i obučavanje djece u okviru organizacije "Asker" predstavlja potpunu radikalizaciju budućnosti BiH, koja mora da se zaustavi i spriječi što prije.\n"Nemamo ništa protiv da obučavanje djece u duhovnom i vjerskom smislu rade oni koji su pozvani da to rade, ali ovo je vaspitanje i obučavanje u vjerskom smislu u potpunoj radikalizaciji budućnosti BiH", rekao je Lukač novinarima u Banjaluci, komentarišući navode da Agencija za istrage i zaštitu BiH (SIPA) vrši provjere u vezi sa organizacijom "Asker".\nLukač je podsjetio da Ministarstvo unutrašnjih poslova (MUP) Republike Srpske već duže priča o potrebi deradikalizacije u BiH, ali se, međutim, otišlo u sasvim drugom pravcu, jer se radikalizuju djeca maloljetnici od sedam do 15 godina.\n"Šta drugo reći, ako su roditelji svoju maloljetnu djecu dali ljudima koji su pripadnici vehabijskog pokreta, koji su radikalizovani i koji imaju veze sa ljudima koji su i na stranim ratištima i u ovoj organizaciji", kaže Lukač.\nOn je podsjetio da postoji dosta informacija o ljudima koji su pripadnici vehabijskog pokreta, ističući da, ukoliko je Naser Orić u upravnom odboru organizacije "Asker", ne treba ništa dalje govoriti.\nLukač je istakao da se mora raditi na deradikalizaciji svih koji se vraćaju sa stranih ratišta u BiH i da se spriječi da odlaze na strana ratišta.\nKomentarišući informacije da američka administracija planira da na crnu listu doda imena još nekih zvaničnika iz Republike Srpske zbog učešća organizacije "Srbska čast" u obilježavanju Dana Republike Srpske, Lukač je rekao da "Srbska čast" nije organizacija koja je uopšte registrovana u Srpskoj.\nOn je naveo da je osam ljudi iz Srpske koji su njihovi simpatizeri, dodajući da trojica od njih imaju kriminalnu prošlost, protiv kojih je MUP Srpske ranije podnosio izvještaje i koji su osuđivani, a neki su čak i odležali zatvorske kazne.\n"žSrbska častž nije učestvovala u defileu povodom Dana Republike Srpske. MUP Srpske je, nakon dostavljenog spiska svih ljudi koji učestvuju u ešalonima u defileu, pronašao ljude koji imaju problema sa zakonom i nismo im dozvolili da učestvuju u defileu", zaključio je Lukač.


UP: Akcijom na Cetinju rukovodio isključivo direktor policije – Portal Luca\nUP: Akcijom na Cetinju rukovodio isključivo direktor policije\nPovodom objavljenih tekstova koji se odnose na navodne nepravilnosti i odstupanja u procesima rukovođenja i komandovanja u Upravi policije, odnosno određivanja rukovodilaca tokom policijske akcije na Cetinju, iz Uprave policije su kazali da je tu akciju isključivo rukovodio direktor policije.\n– Policijom isključivo rukovodi direktor Uprave policije, a u skladu sa hijerarhijom, po dubini, unutrašnjim organizacionim jedinicama rukovode pomoćnici direktora, načelnici, komandanti, šefovi, komandiri itd – navode oni.\nS tim u vezi, iz Uprave policije su kazali da je hijerarhijski ustrojen sistem sa strogo definisanim zakonskim principima rukovođenja i komandovanja, definisanom unutrašnjom organizacijom i sistematizacijom, kao i sa propisanim internim aktima upravljanja, što podrazumijeva i određivanje rukovodilaca u policijskoj akciji na Cetinju.\n– U skladu sa članom 14 Zakona o unutrašnjim poslovima, policija je u svom radu politički i ideološki neutralna, a u vršenju policijskih poslova i sa njima povezanih poslova je operativno nezavisna od bilo koga, pa i od Ministarstva unutrašnjih poslova i drugih organa državne uprave. Takođe, naglašavamo i da se upotreba specijalnih jedinica policije vrši isključivo uz saglasnost direktora Uprave policije, s tim da ministar ima ovlašćenje da opozove upotrebu specijalnih jedinica Policije – zaključili su u saopštenju.


Otvorena izložba „Pečat- kruna dokumenta“ – Podrinske\nOtvorena izložba „Pečat- kruna dokumenta“\nU galeriji Biblioteke šabačke u sredu je otvorena izložba „Pečat- kruna dokumenta“, realizovana u saradnji sa Međuopštinskim istorijskim arhivom u Šapcu, na kojoj je prikazan 91 pečat fotografisan sa originalnim dokumentima koji se čuvaju u Arhivu. Na taj način Biblioteka nastavlja uspešnu saradnju sa drugim ustanovama kulture u našem gradu.\n-Zahvaljujem se rukovodstvu Međuopštinskog istorijskog arhiva koje je naš poziv da izložbu postavimo u našoj galeriji prepoznalo kao nameru da istrajemo kao čuvari kulturne baštine ovog grada, ali i Srbije u kojoj smo prepoznati kao respektabilna ustanova kulture- rekla je direktorka Biblioteke šabačke Jelena Podgorac Jovanović obraćajući se prisutnima.\nDirektor Međuopštinskog istorijskog arhiva Davor Stanojević podsetio je da je izložba već bila postavljena u toj ustanovi u okviru manifestacije Noć muzeja 2016. godine i zahvalio na prilici da u Biblioteci šabačkoj prikažu Šapčanima deo svog bogatog fonda.\n-Stekli smo utisak da izložba nije u dovoljnoj meri propraćena, a radi se o veoma bitnim dokumentima koji mogu biti zanimljivi za sugrađane i sve koje ta oblast interesuje. Stoga smo odlučili da je ponovimo i tako nastavimo dugogodišnju saradnju naše dve ustanove- naveo je Stanojević.\nAutorka izložbe Gordana Filipović istakla je da sam naziv izložbe govori o značaju pečata kao dokaza autentičnosti i verodostojnosti dokumenta.\n-Izložba dobija na aktuelnosti ako imamo u vidu da od 1. oktobra po novom Zakonu o privrednim subjektima više nije neophodan, tako da prethodnu rečenicu sada već možemo da izgovorimo u prošlom vremenu. Podeljena je u tri celine: prva obuhvata pečate vladara i znamenitih ličnosti Srbije koja su radile ili rođene u podrinskom okrugu, u drugoj su predstavljeni najstariji državni organi, organizacije i ustanove i treća je posvećena crkvama, manastirima i sveštenstvu- objasnila je Filipovićeva.\nOna je napomenula da je najstariji izložen pečat iz 1749. godine Slobodne varoši Rume i, drugi, veoma značajan, na kome je utisnuta 1751. godina, Privilegovani krunski distrikt Tisafeldvar Bačko Gradište, identifikovan uz pomoć Istorijskog arhiva u Senti.\nIzložba predstavlja pokušaj razotkrivanja sadržaja dokumenata na nov način, kao i mogućnost da se putem kratkih biografija upoznaju vladari i znamenite ličnosti koje su ostavile veliki trag u istoriji Srbije, a čija se dokumenta čuvaju u Međuopštinskom istorijskom arhivu u Šapcu. U galeriji Biblioteke šabačke biće otvorena do 7. novembra.


Dodik: Ne vraćamo se u institucije BiH, opozicija u RS ne zna šta hoće\n02. 02. 2022 20:02\nBANJALUKA - Suština skupštinskih zaključaka sa posebne sjednice je da će se predložiti zakon kojim će biti zabranjeno da se kolektiviteti kao što je Republika Srpska, pa i BiH, nazivaju genocidnom tvorevinom i da se konstitutivni narodi i pojedinci nazivaju genocidnim, istakao je Milorad Dodik, srpski član Predsjedništva BiH.\nDodik: Uslov za povratak u institucije da bude zakon o zaštiti RS od klevete\n01. 02. 2022 15:34\nBANJALUKA - Milorad Dodik, predsjednik SNSD-a je predložio da NS RS podrži da uslov za povratak predstavnika RS u institucije BiH bude donošenje zakona kojim bi RS i konstitutivni narodi bili zaštićeni od klevete i nazivanja genocidnim.\nDodik: Srpska veoma zainteresovana za situaciju u BiH\n31. 01. 2022 19:42\nBANJALUKA - Republika Srpska je veoma zainteresovana za situaciju u BiH, izjavio je večeras srpski član Predsjedništva BiH Milorad Dodik i istakao da će se sutra na posebnoj sjednici Narodne skupštine razgovarati o tome na koji način se može rješavati politička kriza.\nČubrilović: Imamo potvrde da će se Čović pojaviti na sutrašnjoj sjednici NS RS\n31. 01. 2022 17:33\nSARAJEVO - Predsjednik Narodne skupštine Republike Srpske Nedeljko Čubrilović ne očekuje da će na sutrašnjoj sjednici parlamenta Srpske biti donesena konkretna rješenja za aktuelnu političku krizu, ali smatra da može biti dobra polazna osnova za rješavanje gorućih pitanja.\nČubrilović: Dijalog i kompromis - izlaz iz političke krize u BiH\n25. 12. 2021 14:12\nBANJALUKA - Predsjednik Demokratskog saveza (Demos) Nedeljko Čubrilović smatra da je izlaz iz postojeće političke krize u BiH u dijalogu i kompromisu unutar političke scene BiH.\nZlatko Dalić održao predavanje bh. trenerima\n10. 04. 2020 15:44\nSelektor hrvatske fudbalske reprezentacije Zlatko Dalić održao je online predavanje polaznicima UEFA PRO kursa u sklopu Nogometnog/Fudbalskog saveza BiH.\nU subotu u podne posebna sjednica NS RS o proglašenju vanrednog stanja\nKolegijum Narodne skupštine Republike Srpske odlučio je danas da će 12. posebna sjednica Narodne skupštine biti održana u subotu, 28.3.2020, u Banskom dvoru u Banjaluci, sa početkom u 12 sati, kako bi zbog aktuelne situacije izazvane virusom COVID – 19, bila omogućena potrebna distanca između učesnika zasjedanja.\nIncko: Program reformi je već usvojen i NSRS ga može samo aminovati\nSARAJEVO - Visoki predstavnik međunarodne zajednice u Bosni i Hercegovini Valentin Incko izjavio je danas da je Program reformi već usvojen i da se u Narodnoj skupštini Republike Srpske to može samo aminovati.\nFS BiH sutra o ostavci Prosinečkog\n09. 09. 2019 11:09\nVanredna sjednica Izvršnog odbora Nogometnog / Fudbalskog saveza Bosne i Hercegovine najvjerobvatnije će biti održana u utorak u Sarajevu.\nLukač: Za Srpsku važno uvođenje rezervnog sastava policije\n18. 04. 2019 12:15\nBANJALUKA – Ministar unutrašnjih poslova Republike Srpske, Dragan Lukač, smatra da banalizovanje migrantske krize nije rješenje koje će BiH izvući iz problema i da je zato za Srpsku važno uvođenje rezervnog sastava policije.\nPerkunić ponovo u koaliciji Zajedno za BiH\n05. 12. 2018 15:11\nBANJALUKA - Koalicija Zajedno za BiH formirala je Klub u Narodnoj skupštini Republike Srpske i to nakon što se Mijo Perkunić iz HDZ 1990 "vratio" u ovu koaliciji.\nImena kandidata za Dom naroda BiH i Vijeće naroda RS\n29. 11. 2018 09:38\nBANJALUKA - Iz Narodne skupština Republike Srpske danas će Centralnoj izbornoj komisiji BiH biti dostavljene na potvrdu i ovjeru kandidatske liste za delegate Doma naroda Parlamentarne skupštine Bosne i Hercegovine i delegate Vijeća naroda Republike Srpske.\nTraži se alternativa nakon suspenzije "Bilinog polja": "Koševo" ili "Grbavica"\n29. 07. 2017 08:05\nFudbalska reprezentacija BiH sticajem okolnosti nakon četiri godine ponovo bi mogla odigrati jednu utakmicu u Sarajevu, nakon što je Svjetska fudbalska federacije (FIFA) zbog incidenata na meču sa Grčkom, između ostalog, suspendovala "Bilino polje".\n28. 02. 2017 15:36


Prvih šest meseci Sarkozijevog predsedničkog mandata na čelu Francuske\nFrancuska je jedna od evropskih zemalja koja ima hibridni predsedničko-parlamentarni sistem. On je u svojoj osnovi nastao sa formiranjem Pete republike 1958. godine kao refleksija na parlamentarni sistem koji je postojao u Četvrtoj republici, kada su vlade (1946-1958) bile veoma nestabilne, a moć skoncentrisana kod premijera uz protokolarni značaj funkcije predsednika republike. Nestabilnost tadašnjih vlada je u mnogome bila uslovljena i činjenicom da je KP Francuske imala značajan broj poslanika i uticaj u biračkom telu, a da su se koalicione vlade, po pravilu, formirale upravo bez komunista. Najčešće su tadašnje koalicije na vlasti činili socijalisti (SFIO), radikali i (ili) republikanci, uz povremeno učešće neokatolika koje je predvodio desničar Žozef Bido (iz ove stranke su potekli upravo i Robert Šuman i Žorž Mone, politički aktivisti koji su imali velikog udela u formiranju Evropske zajednice pedesetih godina).\nČetvrta republika je, pre svega, pala na pitanju Alžira maja 1958. godine, pri čemu je Šarl De Gol kao svenacionalna ličnost ponovo doveden na čelo države. Pre toga se De Gol samoinicijativno povukao iz zvanične politike i vođstva zemlje još 1946. godine, mada je punih 12 sledećih godina upravo iz svog porodičnog imanja u Kolombeu pratio neprestane unutrašnjopolitičke i spoljnopolitičke zaplete i krize svoje zemlje. Upravo je De Gol u periodu 1958-1969, u kojem se neprestano nalazio na čelu zemlje kao njen predsednik, udario temelje opštih načela francuske politike u celokupnom trajanju Pete republike, sve do današnjih dana. Njene glavne odrednice bi smo mogli označiti u zalaganju za snaženje pozicije Francuske, jačanjem, pre svega, sopstvenih kapaciteta (ekonomskih, vojnih, kulturnih), formiranje evropske zajednice, pre svega, sa SR Nemačkom kao osnovnim koalicionim partnerom, izvesna politička distanca prema SAD, pa čak i Velikoj Britaniji, koji nisu primarno zainteresovani za evropska pitanja, koja se najviše tiču samih kontinentalnih evropskih sila, kao i uspostavljanje korektnih odnosa sa Rusijom, koju je De Gol uvek razlikovao od ideološki apostrofiranog SSSR.\nNa osnovu ovih postavki, De Gol je još u vreme svoje političke vladavine uspeo da transformiše francusko kolonijalno carstvo u dobrovoljnu kulturno – privrednu zajednicu frankofonskih zemalja, da još 1960. dođe u posed samostalnog nuklearnog oružja i da zaključno sa 1966. godinom izvede Francusku iz NATO. U unutrašnjoj politici, nije primenjivan tradicionalan neoliberalni anglosaksonski koncept, već pre jedna od varijatni «države blagostanja», sa jakim socijalnim kodeksom. Pri svemu tome je Francuska zadržala hibridni predsedničko-parlamentarni sitem. Sledećih decenija degolistička politika je imala presudan uticaj na razvojni put Francuske, čak i onda kada je na vlasti bila levica. Izvesne kozmetičke korekcije su izvršene za vreme dva predsednička mandata Žaka Širaka, uključujući limitiran pristup i saradnju sa NATO, kao i smanjenje nekih predsedničkih ingerencija počevši od 2002. godine. Ipak, Širak je u osnovnim crtama ostao u okvirima degolističke politike.\nImajući u vidu, još uvek, veoma veliki značaj Predsednika republike po francuskom ustavu Pete republike, bilo je interesantno ko će dobiti ovu funkciju posle dva mandata Žaka Širaka. Najveće šanse je imao upravo onaj kandidat koji bi bio nominovan od same degolističke stranke. Očekivalo se da će to biti Domenik De Vilpen, premijer u periodu 2006-2007, a pre toga ministar spoljnih poslova Francuske, koga je podržavao i sam Širak. U odnosu na Širaka i degolističku tradiciju on je čak pocrtao dobre odnose sa Rusijom (upečatljivi su bili njegovi srdačni susreti sa Putinom još kao ministra spoljnih poslova), nastavio saradnju sa Nemačkom u vođstvu EU («stara Evropa») i napravio dodatnu distancu u odnosu na SAD, naročito kada je u pitanju politika prema Iraku, ali i nizu drugih pitanja.\nRazlika u koncepciji njegove politike je došla do izražaja u odnosu na Nikolu Sarkozija ministra unutrašnjih poslova i velikog rivala u okviru iste stranke na mesto predsedničkog kandidata. Ovo rivalstvo i razlika koncepcija se pretvorila i u splet ličnih sukoba i netrpeljivosti (između ostalog De Vilpen koji je sam visokog rasta, poput Širaka i De Gola, u odnosu na niskog Sarkozija, krstio je Nikolu nadimkom «patuljak»). Nekoliko konfliktnih momenata u francuskom društvu (protesti arapskog i crnačkog stanovništva u Francuskoj tokom 2005, a potom serija velikih socijalnih štrajkova protiv ugrožavanja nekih postulata socijalne države pokušajem uvođenja zakona o radu tokom 2006. godine), a posebno afera «Klardestin» preokrenuli su javno mnjenje u korist Nikole Sarkozija, pa je on dobio ključnu nominaciju kandidata degolista za predsednika republike početkom 2007. godine.\nOstaje utisak da De Vilpen nije bio ljubimac nekih važnih medija prilikom ovih protivrečnih događaja u Francuskoj, odnosno da je upravo Sarkozi bio posebno od njih favorizovan. Pored toga, tu je i neobičan zaplet afere «Klardestin» u kojoj su visoki funkcioneri Francuske osumnjičeni za mito prilikom sklapanja sporazuma o izvozu helikoptera u neke zemlje Trećeg sveta, gde je prvo osumnjičen Nikola Sarkozi, a onda se dramatično akcenat optužbe prebacio ka premijeru Vilpenu, sa sumnjom da je upravo on taj koji je pomogao da se osumnjiči prethodno Sarkozi. Upravo u zapletu donošenja odluke o predsedničkoj nominaciji krajem 2006. i januara 2007. godine, tadašnji premijer De Vilpen je morao da svedoči kod vrhovnog sudije ustavnog suda puna 24 časa povodom afere «Klardestin», što je uz prateću medijsku pompu omogućilo Sarkoziju presudnu političku i medijsku prednost da dobije nominaciju u degolističkoj stranci kandidata za predsednika republike. Na samim predsedničkim izborima maja meseca 2007. godine Sarkozi je trijumfovao pobedivši u drugom krugu predstavnika levice Segolen Rojal.\nČini se da je Sarkozi ključnu prednost u odnosu na kandidata levice izvojevao u stavu najvećeg dela biračkog tela prema brojnim imigrantima iz pretežno bivših francuskih kolonija. Naime, oni su zajedno sa svojim potomcima i novim doseljenicima koji koriste sve mogućnosti i «rupe» u zakonima, sve brojniji u Francuskoj, naročito u velikim gradovima, gde imaju čak i svoje delove grada, najčešće predgrađa. Naročito su se otporni u procesu integracije u francusko društvo pokazale manjine islamske veroispovesti, kao inače najbrojnije u francuskoj imigraciji, naročito arapskog porekla. Tako su, recimo, nastajali problemi u odbijanju mnogih polaznica inače islamske veroispovesti, prilikom pohađanja francuskih škola da skinu zar prilikom obavljanja nastave, kao i mnogi drugi nesporazumi dela imigrantske populacije.\nPobuna u tim «banliima» tokom 2005. godine još je sveža u svesti najvećeg dela građana Francuske, što je znatno pomoglo Sarkoziju da pobedi svoje protivnike na predsedničkim izborima. On je, pri tom, koristio retoriku i obećavao dalju restrikciju emigracije i pooštravanje delovanja policije i pravosuđa prema svakom ugrožavanju funkcionisanja pravne države na tim područjima. Ovde treba podvući da su u mnogim od tih predgrađa proteklih godina vladali takvi odnosi da se čak nekada ni lokalne policijske snage bez pojačanja nisu usuđivale da u njih noću ulaze. S druge strane, Sarkozi je upravo preko tih i nekih drugih populističkih pitanja uspeo da se nametne u izbornoj trci (1), gde su neki njegovi drugi, inače veoma važni politički stavovi u kojima je on odstupao od tradicionalne degolističke politike, bili donekle stavljni (makar medijski) u drugi plan.\nPosle prvih šest meseci od dolaska na mesto Predsednika republike Nikole Sarkozija, u Francuskoj, posebno u njenoj štampi, ali i u široj međunarodnoj javnosti, učestale su analize i osvrti učinka ovog perioda. Tako su u Francuskoj sprovedene brojne ankete i istraživanja javnog mnjenja, koja između ostalog odmeravaju odnose snaga u slučaju ponovnog organizovanja predsedničkih izbora, koji su održani u maju ove godine. Tada je Sarkozi u prvom krugu osvojio oko 31 % izašlih, (Rojalova nešto oko 26 %. Bajru 19 % i sl.), a u drugom krugu gde su bila samo dva kandidata Sarkozi je pobedio sa nešto više od polovine izašlih birača.\nPo istraživanjima koje je sproveo dnevnik «Figaro» u svojoj anketi objavljenoj krajem prve sedmice novembra, pokazuje približne rezultate, uz napomenu da bi Sarkozi sada možda dobio i do 2 do 3 % više glasova, ali da čak 59 % onih koji su za njega glasali ne može biti zadovoljno ekonomskim delom programa koji je najavljivao. (2) Druge ankete pokazuju, uglavnom, slične rezultate, odnosno da su kandidati ostali na približno istom udelu u biračkom telu. Po ovom istraživanju, inače tradicionalno nešto desno orijentisanog «Figaroa» izvestan pad bi zabeležila predstavnik levice Segolen Rojal, dok su centrista Bajru i predstavnik Nacionalnog fronta ostali na približno istom procentu glasova. Druge ankete pokazuju uglavnom slične rezultate, odnosno da su kandidati, uključujući i Sarkozija ostali na približno istom udelu u biračkom telu. S druge strane, očigledan je pad zadovoljstva ostvarenim rezultatima u odnosu na predizborna obećanja, onih koji su glasali za Sarkozija. Ovome treba dodati da su ova istraživanja i ankete rađeni pre serije velikih štrajkova i nezadovoljsta dela stanovništva pokušajem direktnog uvođenja nekih od neoliberalnih postulata, koji su se upravo dogodili poslednjih nekoliko sedmica, odnosno u drugoj i trećoj dekadi novembra.\nOtuda je uprkos značajnim promenama u spoljnoj politici u proteklih pola godine, najveće probleme Sarkozi ima u unutrašnjoj politici, i to upravo prilikom pokušaja ostvarivanja svojih davno najavljivanih neoliberalnih načela. Kresanje socijalnih prava, pokušaj sprovođenja zakona o radu, izaziva velike otpore u Francuskoj. Francuska se tradicionalno i istorijski pokazala veoma imuna na pokušaje uvođenja neoliberalnih načela, koja su inače primerenija državama sa prihvaćenom dominacijom «mega kapitala» u društvu, uglavnom engleskog jezičkog područja (pre svih SAD i Britanija).\nOpozicija neoliberalnim postulatima koje pokušava da uvede Sarkozi, daleko je šira od uobičajenih relacija levica – desnica, i zahvata sve šire mase stanovništva, od kojih je jedan deo svakako inače apolitičan. Ulazak u politiku svojim direktnim učešćem širih masa stanovništva u zapadnoj Evropi, dešava se poslednjih godina retko, i uglavnom je reakcija pojedinaca na ugrožavanje njihovih primarnih prava. Tokom jeseni kriza je evoluirala postepeno.\nTako je Sarkozi 6. novembra govorio oštro kritikujući formiranje nove stranke sa sindikalnim, prefiksom, koja je programski uperena protiv njegovih neoliberalnih stavova. On je govorio o «dve do tri stotine okupljenih na osnivačkoj skupštini u jednom pariskom hotelu». Međutim, njegove mere u toj oblasti izazivaju sve veću opoziciju u zemlji. Tako se studentska organizacija sa sedištem u čuvenom Latinskom kvartu pobunila protiv najavljenog umanjenja studentske autonomije. U štrajk kreću i prevoznici, energetski sektor i mnogi drugi.\nSarkozi izjavljuje da «je svaki štrajk udarac na tržišnu poziciju Francuske u međunarodnoj utakmici. Takođe tvrdi da levičarska ideologija (države blagostanja) ima utemeljenje još iz perioda 1968. (3) Tokom sledećih dana i sedmica dolazi do razbuktavanja protesta i štrajkova. Međutim, tipična je za Sarkozija izuzetna upornost i mala spremnost na popuštanje. Tako on u obraćanju novinarima izražava spremnost da sačuva glavni reformski pravac nepromenjen. (4) Ministarka obrazovanja, u isto vreme, izjavljuje da se može razgovarati samo o visinama kaucija za studije, ali ne i o reformskom zahvatu u oblasti obrazovanja. Iako se poslednjih dana novembra deo štrajkova smiruje, nastaju i najavljuju se novi u različitim delatnostima, usled nagoveštaja vlade da će produbiti zahvat neoliberalnih reformi. (5)\nDa unutrašnji problem bude za vladu dodatno uvećan, došlo je do nemira i u predgrađima naseljenim pretežno stanovništvom i imigrantima arapsko-crnačkog porekla, i to izgleda čak većih razmera nego 2005. godine. (6)\nDodatan problem među degolistima je unutrašnja opozicija, koju, pre svega, predvodi bivši premijer Dominik De Vilpen, ali i ministarka unutrašnjih poslova Mari kao i neki drugi. Povodom afere Klardestin njima dvoma se vodi sudski proces, čemu treba dodati i pokretanje postupka oko korupcije za samog Širaka. Simptomatično je da su to sve raniji Sarkozijevi protivnici, što ostavlja kontradiktoran utisak u javnosti. (7)\nSarkozi ima problema sve više sa političkom opozicijom u svojoj zemlji. Tako iako se očekivalo da će ga bar ekstremna desnica donekle poštedeti kritika zbog restriktivnih poteza oko imigranata, to u praksi mahom izostaje. Tako Marina Le Pen, novi lider i ćerka eks lidera Nacionalnog fronta, je posebno negativno govorila na kongresu svoje stranke o Sarkoziju i njegovoj politici. (8) U isto vreme Fransoa Holand preuzima na levici ponovo situaciju u svoje ruke uz žestoku kritiku vlasti i samoga predsednika. Holand je posle relativno manje uspešne predsedničke kampanje Segolen Rojal (njegove nevenčane supruge), ponovo kao lider levice krenuo u političku kampanju povratka levice na vlast. On je najavio i sopstvenu kandidaturu lično za šefa okruga Bordoa, odnosno gradića Tulle, odakle ima, čak, potom pravo u slučaju uspeha da, možda, dobije i funkciju šefa parlamenta.\nS druge strane, u Sarkozijevoj stranci se iznosi podatak da je potomak čuvenog premijera iz vremena De Gola (čovek broj 2 u degolističkoj stranci tada) Mišela Debrea, odbio da se kandiduje za gradonačelnika Pariza, na predstojećim lokalnim izborima u Francuskoj. U «Figarou» se ističe da su pristalice bivšeg premijera Domenika De Vilpena ljutog protivnika Sarkozija u istoj stranci, formirale sopstveni poslanički klub – frakciju od za sada 15 mandata. Iako se tvrdi da je to za sada manje od očekivanog, to je psihološki udarac za Sarkozija. De Vilpenova frakcija još nije formirala, za sada, svoju posebnu stranku de jure . Pažnju javnosti su privukli zajednički susreti i antisarkozijevska retorika opozicije, koja deluje sa različitih ideoloških i političkih platformi, ali se sve više ujedinjuje isključivo u kritici poliitike novog Predsednika republike.\nCentrista Fransoa Bajru jača infrastrukturno svoju stranku i dobija zapažen publicitet u novinama. Sarkozi je na veoma patetičan način na grobu De Gola, povodom godišnjice njegove smrti, izrazio svoju naklonost starom lideru današnjeg UMP, gde je lider danas upravo Sarkozi. Međutim, dobar deo medija konstatuje malu programsku sličnost dva lidera «sa povećim nosem», kako se u oni satiričnom Kanaru (dodatku Figaroa) opisuju. Takodje, u ozbiljnim analizama se ističe razlika u osnovnim postulatima De Gola i Sarkozija, pre svega, u odnosu prema SAD i prema amerikanizmu uopšte, prema socijalnim pitanjima, francuskoj prošlosti i sl. Zajednička im je dobra saradnja sa Nemačkom, netrpeljivost prema Turskoj, pa i suptilni rasizam, koji je za Degolovo vreme još i mogao da prođe, ali ne i danas, pogotovo što je to kod Sarkozija daleko više izraženo. Ministarka za imigraciju u Sarkozijevoj vladi, a po nacionalnosti Arapkinja, je zbog neslaganja sa imigracionom politikom čak privremeno podnela ostavku, pa ju je, ipak, vratila.\nU skladu sa organizacijom političkih institucija u Francuskoj, podnesen je zajednički stručni elaborat Predsedniku republike za budući višegodišnji period vođenja spoljne politike zemlje. U njemu su učestvovali čitavi timovi stručnjaka, kao i sve značajnije političke stranke, a medijator je bio Iber Vedrin. Iako ovaj elaborat ne obavezuje Predsednika, u njemu su, ipak, podcrtani neki važni strateški spoljnopoliitički pravci. Posebno je razrađen koncept daljeg formiranja samostalnih evropskih oružanih snaga, i to paralelno sa Nato, pri čemu su najvažnije zemlje upravo Francuska, Nemačka i Britanija. Naglašen je značaj daljeg razvoja EU, a ukazano je i na izuzetnu važnost za Francusku, naročito sa aspekta resursa, dobre saradnje sa Rusijom, kao i Kinom. Ostaje da se vidi šta će od toga u praksi prihvatiti Sarkozi, kao i novi ministar spoljnih poslova Kušner.\nKada je u pitanju spoljna politika zemlje, tu su promene od dolaska novog Predsednika tektonske, bar kada je reč o ovom šestomesečnom periodu. Konstantno rivlastvo Francuske, a naročito degolista prema SAD se zamenjuje, prevashodno od strane novog Predsednika, a u manjoj meri i ministra inostranih poslova, inače levičara Bernarda Kušnera, blagonaklonošću i strateškom saradnjom. Tradicionalno dobri odnosi sa Rusijom, doživljavaju izvesnu krizu. U zanimljivom članku uredništva u «Mondu» početkom septembra se sagledavaju krupne promene u kratkom roku od dolaska novog Predsednika Francuske. Najveće promene su, upravo, po pitanju Irana gde se zauzima izuzetno tvrd, stav. (9)\nSlično i po pitanju Kosova i Metohije, gde se kao i u slučaju Irana zauzima stav mnogo bliži američkom, a dolazi do velikog udaljavanja od stavova Rusije. Ipak, zaključuje uredništvo «Monda» uoči tadašnjeg odlaska Sarkozija u Moskvu, interesni dodir politike dve zemlje (Francuske i Rusije) ostaje najviši po pitanju male spremnosti zvaničnog Pariza da podržava širenje Nato po postsovjetskom prostoru, na čemu insistira SAD. Ovaj stav Kej D Orseja se posebno ceni u Moskvi, iako je jasno da je to najmršaviji bilans za ruske interese u relaciji dve zemlje, u poslednjih najmanje pedeset godina, odnosno sigurno od formiranja Pete republike.\nOvome bih dodao i izričito suprotstavljanje Sarkozija ulasku Turske u EU, što je dijametralno suprotno stavu SAD. U svakom slučaju, Sarkozi (i Kušner) su drastično i to u malom roku izmenili poziciju Francuske u odnosu na SAD, odnosno Rusiju, time što su je primakli Vašingtonu, a odmakli se, izvesno, od interesa i politike zvanične Moskve. U praksi dolazi do izmene i u politici EU prema mnogim važnim pitanjima, pošto je pozicija «Stare Evrope» bitno oslabljena i izmenjena.\nNavedene promene su bitno uticale i na poziciju srpskog faktora već u ovih šest meseci, po većini pitanja, a pre svega Kosova i Metohije. Izgleda nadrealna fotografija sa naslovne strane «Politike» početkom septembra, na kojoj u okviru samita EU u Lisabonu kancelar Nemačke Angela Merkel ima raspravu sa Sarkozijem, pošto ona tada odbija njegov predlog da se ozbiljno razmotri inicijativa SAD o nezavisnom Kosovu. Pošto srpski faktor istorijski kontinuirano ima podršku Francuske, ovakva nova pozicija Sarkozija predstavlja presedan u veoma teškom trenutku po niz važnih srpskih interesa (Kosovo i Metohija, Republika Srpska, novi ustav u Crnoj Gori i dr.). Slaba je uteha za Srbe da celokupna opozicija u Francuskoj ima upadljivo povoljniji stav po srpske interese u odnosu na Sarkozija i tandem Sarko-Kušner, pošto se upravo u predstojećem periodu rešavaju mnoga krupna pitanja.\nSarkozi ima dodatnih problema u međunarodnim relacijama, gde ga je specijalni izaslanik OUN Dudua Dien optužio i u telu OUN i u Savetu za ljudska prava u Ženevi za rasizam. Akcenat je na Sarkozijevoj izjavi datoj u Dakaru (Senegal) 2. avgusta ove godine da «Afrički čovek još nije zakoričaio u istoriju». Takođe, kritikuje se i Sarkozijev stav prema imigraciji u Francuskoj. Kritikovan je pored Sarkozija i Džems Votson, ovogodišnji dobitnik nobelove nagrade, povodom njegovih zaključaka o realnoj intelektualnoj inferiornosti crnaca u odnosu na belu rasu, što je i jedan od njegovih naučnih rezultata u oblasti istraživanja inteligencije. Najveće primedbe Sarkoziju dolaze zbog novih otežavajućih testova emigrantima za ulazak u Francusku iz zemalja trećeg sveta. (10)\nOvde bi smo mogli da damo jedan kratak i opšti zaključak posle prvih šest meseci mandata novog Predsednika republike Francuske Nikole Sarkozija. On je izveo ozbiljan zaokret kako u unutrašnjoj tako i u spoljnoj politici svoje zemlje u odnosu na bar poslednjih pola veka, koliko postoji i Peta republika. S druge strane, on nailazi na niz teškoća i sve veću opoziciju u tim političkim zamislima. Srbi nemaju razloga da budu preterano zadovoljni njegovim političkim kursom, naročito ako imamo u vidu da celokupna opozicija (uključujući i onu koju predstavljaju različite frakcije u samoj degolističkoj stranci), u Francuskoj ima povoljniji odnos prema najvažnijim srpskim državnim interesima. U tom kontekstu se, na žalost, potvrdila pretpostavka autora ovog rada, data upravo u članku na sajtu NSPM uoči samih predsedničkih izbora u Francuskoj početkom maja ove (2007) godine (11), da ukoliko pobedi Nikola Sarkozi treba očekivati promenu nagore u odnosu zvaničnog Kej D Orseja prema srpskim državnim interesima, a posebno po pitanju Kosova i Metohije, gde Sarkozi vodi politiku blisku stavovima SAD po ovim pitanjima. S druge strane, ostaje realna mogućnost da će se teškoće na koje sve više nailazi Sarkozi, kako u unutrašnjoj tako i spoljnoj politici, pozitivno odraziti na poboljšavanje zvanične francuske politike po nizu pitanja od interesa za srpski faktor. Tu su, dakle, moguća poboljšanja, naročito ako dođe do daljnje podele vlasti u Francuskoj gde bi opozicija dobijala sve više uticaja, posebno u slučaju kohabitacije na liniji Predsednik republike – Premijer (dakle da dve najvažnije funkcije u zemlji drže predstavnici različitih politikih opcija, što bi u praksi značilo da do kraja predsedničkog mandata Sarkozija neko od opozicionih lidera dobije funkciju Premijera). Ipak, mišljenja sam, za povratak Francuske na stare degolističke vode, neophodna je promena odnosa snaga na političkoj sceni Francuske odnosno slabljenje Sarkozijevih pozicija i ponovno jačanje onih originalnih degolističkih.\nAutor je naučni saradnik Instituta za političke studije u Beogradu\n1. Poput opštih obećanja mladima da će lakše dobiti posao usled bržeg privrednog razvoja koji on smatra da može postići uvođenjem rigoroznijeg zakona o radu i nekih drugih neoliberalnih principa, ali i smanjivanjem nadležnosti socijalne države «koja mnogo troši»\n2. “Figaro” od 6. i 7. novembra 2007.\n3. «Figaro» od 8. novembra 2007.\n4. “Figaro” od 22. novembra, članak “Sarkozu veut maintenir le cap der reformes”. Slični tekstovi u “Mondu” i veoma kritički u “Liberasionu”\n5. Izveštaji više pariskih lisotva u periodu 25-28. novembar. Takođe i u tekstovima u “Poliitci” za isti period.\n6. “Politika” od 26. do 29. novembra.\n7. Između ostalog pogledati i www.blogvilepin\n8. Izveštaji više francuskih dnevnih listova o kongresu Narodnog fronta u Bordou početkom novembra.\n9. Ovde možemo dodati i iznenadnu posetu Kušnera Iraku tokom leta, kada je potom pored izvesnih kritika politici SAD na ovom prostoru pokazao i izvesno razmevanje za njihove (američke) teškoće, što je enormna promena u odnosu na višegodišnju isključivu i radikalnu kritiku Bušove poliitike po iračkom pitanju od strane zvanične Francuske.\n10. «Mond» i «Figaro» od 5. do 10. novembra 2007.\n11. Videti «Francuska politika i Kosovsko pitanje», NSPM; rubrika Debate, Kosovo i Metohija, maj 2007.


"Amerikanci prebacuju teroriste u Avganistan"\nIranski general Jahija Rahim Safavi tvrdi da ta zemlja ima neoborive dokaze da Sjedinjene Američke Države prebacuju teroriste Islamske države iz Sirije i Iraka u Avganistan.\nIrak: Doživotna za 19 Ruskinja zbog pridruživanja ID\nU Iraku je na doživotnu robiju osuđeno 19 Ruskinja zbog pridruživanja terorističkoj Islamskoj državi, javila je iračka satelitska tv mreža "Alsumaria".\nManje od 24 sata pošto je preuzeo dužnost, novi američki državni sekretar Majk Pompeo stigao je u sedište NATO u Briselu, gde članice Alijanse nastoje da pooštre reagovanje na ruske...\nIslamska država zapretila je da će napadati izborna mesta u Iraku tokom parlamentarnih izbora u maju i da će svakog ko učestvuje u glasanju smatrati nevernikom.\nIračke snage izvele napade na islamiste u Siriji\nIračke vazduhoplovne snage izvele su danas napade na položaje Islamske države u Siriji, u koordinaciji sa snagama sirijskog predsednika Bašara al Asada, rekao je danas portparol iračke vojske.\nAmerički general: SAD ne mogu same protiv Islamske države\nAmerička strategija za borbu protiv Islamske države, osim neposrednog učešća u operaciji u Siriji i Iraku, predviđa pomaganje drugim zemljama u borbi protiv te grupe, izjavio je komandant...\nSAD u panici: Indija i Irak "merkaju" ruski S-400\nIndija i Irak žele da kupe ruski protivvazdušni (PVO) sistem S-400, navode ruski vojni stručnjaci.\nTurska zapretila ekstremistima: Ukoliko se ne povučete sledi napad\nTurska će preduzeti akciju ako se ekstremisti ne budu odmah povukli iz sirijskog regiona Manbidž i oblasti istočno od Eufrata, saopštio je danas Savet za nacionalnu bezbednost u Ankari.\nTurski predsednik Redžep Tajip Erdogan objavio je da ta zemlja sprovodi vojne operacije na severu Iraka protiv kurdskih pobunjenika koje smatra teroristima.


Kafanu pretvorio u sedište partije da bi zaobišao lokdaun - Telegraf.rs\n06/12/21 | 09:31\nOsnivanjem stranke "Zajednica nezavisnih ljudi" Kopac je u svom lokalu uspostavio situaciju kao pre pandemije, a to je da prisutni ne nose maske, ne drže distancu, ne prolaze kontrole, te mogu i da piju\nPandemija i mere koje su uvedene kako bi se držala pod kontrolom navele su mnoge u Austriji na traženje rešenja za nastavak rada, pre svega u gastronomiji, a u novom, četvrtom lokdaunu, poznati ugostitelj u Sankt Peltenu Valentin Kopac bio je veoma dosetljiv. On je svoju kafanu Tenesi pretvorio u sedište stranke.\nOsnivanjem stranke "Zajednica nezavisnih ljudi" Kopac je u svom lokalu uspostavio situaciju kao pre pandemije, a to je da prisutni ne nose maske, ne drže distancu, ne prolaze kontrole, te mogu i da piju.\nIsto tako Kopac najavljuje da će njegova stranka održavati sednice i dalje.\nVideo: Žena ga bije jer pije pa ga na kraju izbacila iz kafane


BTC $42.740 -0,74%\nETH $3.272 -1,46%\nSOL $143 -2,71%\nG20 članovi su zabeležili kripto regulaciju u deklaraciji o održivom razvoju koji je usvojen u Argentini.\nG20 grupa je pomenula kripto regulaciju u svojoj nedavnoj deklaraciji o održivom razvoju, usvojen u Argentini. Deklaracija je objavljena na znaničnom sajtu Saveta Evropske unije i Evropskog saveta 1. decembra.\nNa samitu u Buenos Ajres-u 30. novembra i 1. decembra, G20 zvaničnici su ponovili svoju zabrinutost o kripto industriji zajedno sa svojim sveobuhvatnim planom u pogledu budučnosti rada i razvoja infrastrukture.\nDeklaracija pod nazivom “Izgradnja konsenzusa o pravednom i održivom razvoju” smatra kripto valute kao važan deo “otvorenog i održivog finansijskog sistema” koji je “ključan za podršku održivom razvoju”\nDok prepoznaju važnost kripto industrije za globalnu ekonomiju, G20 je zabeležio da će uvesti mere protiv pranja novca (AML) kao i anti terorističko finansiranje po standardima Finansijske akcione grupe (FATF).\nUčesnici G20 su takođe izrazili pozitivan stav prema nebankarskim finansijskim institucijama, ističući potencijalne prednosti tehnologije u finansijskom sektoru pod uslovom da tehnološki poremećaji (tech disruptor) upravljaju rizicima koji su povezani sa njima:\n“Radujemo se stalnom napretku u postizanju otpornog nebankarskog finansijskog posredovanja. Mi ćemo povećati napore kako bismo osigurali da potencijalne koristi tehnologije u finansijskom sektoru budu realizovani dok se rizici ublažavaju”\nG20 zvaničnici su prethodno izrazili “mekan” stav prema kriptu, navodeći da će nastaviti sa “pristupom nemešanja” prema kripto regulaciji. U julu je rezime privremenih odluka koji su doneli posvećeni ministri finansija i guverneri Centralne banke izjavilo da “tehnološke inovacije, uključujući onih koji su temelji kripto sredstva, mogu da dostave značajne koristi finansijskom sistemu kao i široj ekonomiji.” Naime, dokument je zabeležio:\n“Kripto sredstva, naime, povećavaju probleme u pogledu žaštite potrošača i investitora, integriteta tržišta, utaje poreza, pranje novca i finansiranja terorizma.”\nKao što je CoinTelegraph objavio juče, lideri G20 su pozvali globalnu zajednicu da razviju porez na kripto, pozivajući na “sistem oporezivanja za prekogranične usluge elektronskog plaćanja.”


KRATKO SU TU, ALI KAPIRAJU\nUtakmica između Spartaksa i Crvene zvezde igra se sutra od 18 sati na stadionu Skonta u Rigi\nObjavljeno: 10.07.2018. 14:02h\nNovi fudbaleri Crvene zvezde MIloš Degenek i Nikola Stojiljković izjavili su da očekuju pozitivan rezultat protiv Spartaksa u prvom meču kvalifikacija za Ligu šampiona, ali da ekipa nikako ne bui smela da potceni Letonce.\n- Očekujem od ekipe da će dati maksimum, svi smo spremni za utakmicu i očekujemo pobedu. Gledali smo ih i ne treba nikoga potceniti, dobra su ekipa, ali mislim da smo mi kvalitetniji i da će to biti osnovna razlika. Osećam se dobro, lepo su me primili saigrači i spreman sam - rekao je Degenek novinarima na aerodromu Nikola Tesla.\nStojiljković je takođe uveren da će Zvezda cutra biti na nivou, ali i da će konstantno napredovati.\n- Očekujem da ostvarimo pozitivan rezultat i da revanš utakmicu na našem stadionu dočekamo u dobrom raspoloženju. Gledali smo ih juče, mislim da je to dobra ekipa, čvrsta i da moramo da budemo maksimalno oprezni i da uđemo potpuno fokusirani Očekujem da se još bolje uigramo za sve ono što nas čeka u sezoni. Odlično se osećam, spreman sam, imao sam mali problem sa zadnjom ložom, nisam trenirao, ali sada sam spreman - poručio je Stojiljković.\nCEO STADION UZVIKIVAO IME DISKA SOSIDŽA! Srbin debitovao kod Piksija, Kinezi ga već slave!\nMiloš DegenekNikola StojiljkovićFK Crvena zvezdaFK Spartaks JurmalaKvalifikacije za Ligu šampionaLiga šampiona


POBJEDA HUMANOSTI Sakupljen novac za gradnju Centra za djecu sa posebnim potrebama u Trebinju – Visegradlive.com\nHome / RS - BIH / Aktuelnosti RS - BIH / POBJEDA HUMANOSTI Sakupljen novac za gradnju Centra za djecu sa posebnim potrebama u Trebinju\n15. Juna 2019.\tAktuelnosti RS - BIH 121 Views\nNa humanitarnoj večeri za izradu projekta i prepremne radova za gradnju Centra za djecu i omladinu sa posebnim potrebama u Trebinju sinoć je prikupljeno 15 hiljada KM.\nU akciju su se uključili privrednici, javne ustanove, predstavnici lokalne vlasti, narodni poslanici, članovi Moto kluba „Noćni vukovi“, kao i predstavnici gatačke Termoelektrane.\nNa jučerašnjoj akciji dobrovoljnog davalaštva krvi organizovanoj povodom Međunarodnog dana dobrovoljnih davalaca krvi takođe je prikupljan novac za djecu sa posebnim potrebama.\nDonatorsku večeru organizovala je Međunarodna policijska asocijacija, regionalni klub Trebinje u saradnji sa Udruženjem roditelja djece i omladine sa posebnim porebama „Sunce nam je zajedničko“, a pod pokroviteljstvom grada Trebinja.\nNova lokacija Centra će biti u Zasad polju na zapadnom izlazu iz grada i prostiraće se na hiljadu kvadratnih metara.\nIz Udruženja „Sunce nam je zajedničko“ su najavei da će preko Saveza udruženja mentalno nedovoljno razvijenih lica RS poslati zahtjev za pomoć da se u akciji „S ljubavlju hrabrim srcima“ pomogne izgradnja ovog Centra.\nAutor: Dubravka Čolović /srpskainfo.com\nPrevious Odbrana srpskih svetinja u Crnoj Gori: Odbijen zahtjev Đukanovića, Srbi rekli “NE” (FOTO)\nNext Mikro kuća čija će vas unutrašnjost zadiviti


U našoj zemlji nije retkost da se donose zakoni koji idu na ruku zapadnim mentorima, domaćim tajkunima ili čak organizovanom kriminalu. Ovo treće, možda, izgleda neverovatno, ali vratimo se petnaestak godina unazad...\nZapad nam je uveo sankcije a država je počela, uz pomoć kriminalnih krugova, da posluje i nabavlja naftu i deficitarnu robu. Istovremeno se oružje (ono sa dozvolom) kupavalo na veliko. Mnogi građani su posedovali i nosili oružje, što je počelo da smeta kriminalcima jer nisu mogli da predvide kada će im se neka naoružana žrtva suprotstaviti.\nZa to vreme važan faktor u snabdevanju, a kasnije u petooktobraskom osvajanju vlasti, kriminal uspeva da "isposluje" porez na oružje i zabranu nošenja običnim građanima.\nJoš jedan detalj vredan pažnje, a to je preplitanje interesa "prijatelja" koji su nas bombardovali i sve češćih "stručnih" analiza sa zahtevom za razoružanje nacije. Vojska nam je, nažalost, posle nekoliko "izuzetnih" ministara, pred kolapsom. Realna snaga policije se zna, ostaje samo ono oružje u narodu (ono legalno).\nValjda se zato "samostalna" vlast ne bavi lovcima, jer oni poseduju 200.000 dugih cevi, 20 miliona metaka, kako-tako su organizovani, poznaju teren, sve u svemu - predstavljaju problem. Zato se koristi svaka prilika za pripremu uslova koji treba da ovo promene na - našu štetu.\nNaime, ovih dana je ćerkica stranog diplomate ranjena u igri sa svojim bratom, oružjem ručne izrade, koje su našli u žbunu parka nadomak Beograda. Zgodna prilika da moj prezimenjak sa beogradske Akademije za diplomatiju i bezbednost, često pominjan kao kandidat za važne državne funkcije, ali i kao zagovornik našeg ulaska u NATO, iznese svoju interesantnu ideju prema kojoj država treba da otkupi svo legalno oružje od građana, a lovci oružje i municiju da uzimaju iz lovačkih udruženja za lov i uveče vraćaju. Na taj način bi se, navodno, sprečili nemili događaji, poput navedenog ranjavanja (podsećam: oružjem ručne izrade).\nU kojoj to NATO državi postoje ovakvi propisi? Da li ovaj brižni predlog podrazumeva i oduzimanje svih "fića" čija cev volana je idealna cev kalibra 16 od koje ima ko zna koliko ručno izrađenog oružja?\nNe mogu da pretpostavim šta će još pametni, demokratski nastrojeni, "čistim" novcem plaćeni pojedinci, predložiti radi naše "budućnosti", ali se nadam da ćete vi, poštovani čitaoci i lovci, znati da se tome suprotstavite.\nGlas javnosti (23.8.2009)


Serija eksplozija u ruskoj vojnoj bazi u Krasnojarsku u Sibiru možda je uzrokovana "ljudskom greškom", rekao je u utorak viši zvaničnik ministarstva odbrane, prenosi "Moskov tajms".\nDramatični snimci objavljeni u ponedeljak pokazuju veliki plamen i stub dima, nakon što se zapalilo skladište municije.\nU eksploziji je povređeno 12 osoba, dok se jedna vodi kao nestala, a usledila je evakuacija oko 16.000 stanovnika obližnjeg mesta Ačinsk.\nPrema preliminarnim rezultatima istrage, ljudska greška se smatra uzrokom eksplozija, rekao je Dmitrij Bulgakov, zamenik ministra odbrane za "Interfax".\nSIBIR U GROTLU VATRE Novi požari gutaju Rusiju, vojska na nogama, životinje iz divljine BEŽE U GRADOVE (FOTO, VIDEO)\nEksplozije u Rusiji prestale, ali i dalje PRETI OPASNOST: Pojavilo se SEDAM NOVIH požara\nTužioci i istražitelji će raditi na tome da otkriju zašto je pokrenuta serija eksplozija, rekao je on.\nOčekuje se da će požari koji besne satima biti ugašeni do kraja utorka, naveo je Bulgakov, a prenosi državna novinska agencija RIA Novosti.\nVojska je rasporedila robote za borbu protiv plamena. Bulgakov je rekao da će iz Moskovskog regiona biti poslati i vojni stručnjaci koji će pomoći u čišćenju preostale municije. Rusal, najveći svetski proizvođač aluminijuma izvan Kine, rekao je da je obustavio rad u svojoj fabrici u Ačinsku i evakuisao sve osoblje osim najneophodnijih, da bi se osigurala njihova bezbednost. Postrojenje je najveći ruski proizvođač aluminijum-oksida, sirovine od koje se dobija aluminijum.\nTASS je preneo da je jedan ruski vojnik poginuo, ali ministartsvo odbrane je odbilo da to potvrdi.


Na današnjem sastanku razgovarano je o svim aktuelnim pitanjima u vezi sa funkcionisanjem "Željeznica", a fokus je bio na aktivnostima koje se sprovode u okviru procesa restrukturisanja ovog preduzeća i narednim koracima, javlja Srna.\nIstaknuto je da je dobra saradnja uprave, Nadzornog odbora i Ministarstva saobraćaja i veza važna za sprovođenje plana restrukturisanja do kraja, kako bi se postigao cilj - da ovo preduzeće postane samoodrživo i profitabilno.\nNadzorni odbor, koji je predvodio predsjednik Mladen Mićić, dao je podršku upravi "Željeznica" u procesu restrukturisanja preduzeća, kao i podršku ponuđenom modelu uprave da se zaposlenima plate uvećaju za stimulativni dio.\n"Od 2017. godine broj zaposlenih u `Željeznicama` smanjen je za 700, a svi radnici su zbrinuti u skladu sa zakonom. U narednom periodu biće razmatrana sistematizacija radnih mjesta i program zbrinjavanja tehnološkog viška. Zaposlenima na radnim mjestima za koja ne bude potrebe biće ponuđena mogućnost rasporeda na druga radna mjesta za koja imaju stručnu spremu ili prekvalifikacija na radna mjesta za kojima postoji potreba", saopšteno je iz Ministarstva saobraćaja i veza Srpske.\nU saopštenju se dodaje da će radnici koji ne budu prihvatili raspored na drugo radno mjesto za kojim postoji potreba biti proglašeni tehnološkim viškom i prema njima će biti ispunjene zakonske obaveze preduzeća.\nTrninić je najavio mogućnost ulaganja u remont pruge putem realizacije projekta rekonstrukcije dionice Šamac-Rječica, za koji su zainteresovane evropske finansijske institucije.\nSastanku su prisustvovali i vršilac dužnosti generalnog direktora "Željeznica Republike Srpske" Zoran Ilinčić i pomoćnik ministra saobraćaja i veza Vesna Vožni.\nPogrešan način sistematizacije u Željeznicama RS\nSindikat podnio krivičnu protiv uprave iz 2012.\nPrijave protiv bivše uprave Željeznica Srpske\nDodik sa 200 maraka počastio radnike tunela Vranduk\tKo će odgovarati za dug od 400 miliona KM


Infantino najavio: FIFA razmatra promjenu pravila igranja rukom | Aktuelno\nInfantino najavio: FIFA razmatra promjenu pravila igranja rukom\nInfantino je naveo da FIFA teži “poštenju, dosljednosti i transparentnosti” u vezi sa pravilima o kojima se intenzivno raspravlja. U svom odgovoru Čeferinu, Infantino je naveo da će o predlogu UEFA biti riječi na sastanku Međunarodnog borda fudbalskih saveza (IFAB) ovog mjeseca\nInfantino, Foto: Fifa.com\nPredsjednik FIFA Đani Infantino rekao je da će se procijeniti predlog UEFA o promjeni pravila igranja rukom kako bi se spriječilo donošenje odluka koje štete fudbalu.\nInfantino je to naveo u pismu predsjedniku UEFA Aleksandru Čeferinu, u koje je agencija Asošiejted pres imala uvid.\nInfantino je naveo da FIFA teži “poštenju, dosljednosti i transparentnosti” u vezi sa pravilima o kojima se intenzivno raspravlja.\nU svom odgovoru Čeferinu, Infantino je naveo da će o predlogu UEFA biti riječi na sastanku Međunarodnog borda fudbalskih saveza (IFAB) ovog mjeseca.\n“Ovo nije prvi put da je to pravilo u centru diskusije i vjerujem da neće biti ni posljednji put. Vjerujem da intenzitet rasprave o ovom određenom dijelu igre dobro ilustruje strast prema našem sportu i suptilnosti koje ga čine jako privlačnim”, naveo je Infantino u pismu.\nIzmjenom pravila 2019. godine utvrdjeno je da je prekršaj napravljen ako su ruke fudbalera raširene u neprirodnom položaju u trenutku kada ga pogadja lopta.\nPromjenu fudbalskih pravila nadgleda IFAB, FIFA kontroliše polovinu od osam glasova, a četiri glasa drže Fudbalski savezi Engleske, Škotske, Velsa i Sjeverne Irske.\nTehnički i fudbalski savetodavni odbori IFAB sastaće se ovog mjeseca uoči Generalne skupštine sljedeće godine. Infantino je rekao Čeferinu da je obaviješten da će predlog Uefe o igranju rukom biti na dnevnom redu.\n“Kao što ste tačno istakli, naš fokus ne bi trebalo da bude usmjeren samo na razmatranje potencijala predloženih izmjena, već i na razmatranje efikasnosti izvršenih promjena”, naveo je predsjednik Fife.\nUEFA lista: Rudar ispred Budućnosti, Mogrena i Sutjeske\nSPORT Aktuelno Sport - 26.12.2020-09:45\nUefa je objavila dopunjenu listu uspješnosti svih klubova koji su od 1955. godine nastupali u Ligi (ranije Kupu) šampiona. Real je očekivano na vrhu, a...\nSumnje na finansijske malverzacije: FIFA podnijela krivičnu prijavu protiv bivšeg predsjednika\nSPORT Aktuelno Sport - 22.12.2020-18:45\nFIFA je podnijela krivičnu prijavu protiv bivšeg predsjednika ove organizacije Sepa Blatera zbog finansijskih malverzacija tokom otvaranja Muzeja Svjetske fudbalske federacije u Cirihu. Muzej je...\nČeferin oduševljen: Katar već spreman za Mundijal\nSPORT Aktuelno Sport - 21.12.2020-13:15\nIako još nisu počele ni kvalifikacije za Svjetsko prvenstvo u Kataru, predsjednik UEFA Aleksandar Čeferin tvrdi da je ova zemlja već spremna za organizaciju...\nSPORT Aktuelno Sport - 18.12.2020-18:45\nEvropska fudbalska asocijacija (UEFA) donijela je odluku o otkazivanju Evropskog prvenstva za kadete (U-17) i kadetkinje (WU-17) za sezonu 2020/21 dok će se kontinentalni...


Brisel: nastavak samita EU o budžetu\nLideri EU danas u Briselu nastavljaju raspravu o spornom prijedlogu budžeta za period 2014-2020. godine, na kojem će predsjednik Evropskog savjeta Herman Van Rompej predstaviti novi, kompromisni prijedlog.\nSamit EU počeo je sinoć oko 20.45, sa šest sati zakašnjenja, odnosno poslije višečasovnih sastanaka po grupama, čiji je cilj bio da približe stavove oni koji su za oštro kresanje budžeta i oni koji su za ambicioznije rashode.\n"Polako se nazire kompromis. Čini se da je on sada moguć, ali još nije postignut", rekao je jedan neimenovani izvor.\nU središtu samita je ovog puta britansko-francuski spor: London je za smanjenje rashoda, a Pariz za stimulisanje poljoprivrede i privrednog razvoja.\nJedan izvor je kazao da su italijanski premijer Mario Monti i predsjednik Evropskog parlamenta Martin Šulc rekli da u ovom trenutku ostanak Velike Britanije u EU nije zagarantovan, s obzirom da je britanski premijer Dejvid Kameron najavio referendum o tom pitanju.\nVan Rompej je sinoć pozvao lidere da postignu kompromis, a Frans pres je javio da je napetost bila tolika da su neki zaprijetili da će odbiti sporazum ako ne bude u interesu njihovih zemalja.


Mihajlović: Poseta Kini važna za modernizaciju infrastrukture - Beta\nVesti » Beta 16.09.2018\nBeta nedelja, 16. septembar 2018.\nMinistarka građevinarstva, saobraćaja i infrastrukture Zorana Mihajlović izjavila je danas da je poseta Kini važna za odnose dve zemlje, za nastavak modernizacije infrastrukture, kao i za nove investicije kineskih kompanija u Srbiji.\n"Nisu to samo ulaganja i dobri odnosi u infrastrukturnim projektima, već i u energetici, turizmu i industriji. Ova poseta će pokazati da nije samo infrastruktura koja je glavna, nego da zajedno sa njom idu i ulaganja drugih kineskih kompanija", rekla je Mihajlović koja je i predsedavajuća srpskog dela Mešovite komisije za trgovinu i ekonomsku saradnju između Kine i Srbije.\nOna je po dolasku u Peking istakla da je za Srbiju veoma važno što će tokom posete biti potpisano više sporazuma, između ostalih i finansijski ugovor za nastavak izgradnje Obilaznice oko Beograda, na deonici od Ostružnice do Bubanj potoka.\n"Izvođači na tom projektu su kineska kompanija Sinohidro zajedno sa azerbejdžanskom kompanijom Azvirt. Dugo smo pregovarali ovaj finansijski sporazum i veoma sam zadovoljna što će tokom posete Kini ugovor biti i potpisan", rekla je ona.\n"Nema prepreka da izgradnja te deonice počne 1. marta", dodala je Mihajlović.\n"Zna se ko su izvođači, a to su kineske kompanije"\nB92 nedelja, 16. septembar 2018.\nMihajlovićeva: Poseta Kini od izuzetnog značaja za našu zemlju\nZorana Mihajlović Kina\nSelaković: Da je hteo da nas uvredi, Makron ne bi dolazio u Beograd\nStečeni zakonski uslovi za konstituisanje novog saziva BNV\nStefanović: Želimo da sprečimo novi egzodus Srba


Univerzitet u Novom Sadu - ERAZMUS+ NOVI KONKURSI: PROJEKTI SARADNJE\nERAZMUS+ NOVI KONKURSI: PROJEKTI SARADNJE\nU okviru Ključne akcije 2 programa Erazmus+, nastavlja se aktivno učešće Univerziteta u Novom Sadu u projektima saradnje (Strateška partnerstva, Izgradnja kapaciteta, Savezi znanja, Savezi sektorskih veština, Žan Mone i Sport), u skladu sa javnim pozivima Evropske komisije za specifične tipove projekata.\nU toku je novi ciklus konkursa za podnošenje predloga projekata u okviru Ključne akcije 2: saradnja u oblasti inovacija i razmena primera dobre prakse.\nZnačajna novina tiče se promene statusa Republike Srbije, koja je u konkursnom roku 2019. programska zemlja i punopravna članica Erazmus+ programa. Programske zemlje mogu da učestvuju u svim delovima programa i obuhvataju sve zemlje Evropske unije, kao i Island, Lihtenštajn, Norvešku, Tursku, Makedoniju i Srbiju.\nPartnerske zemlje – pre svega zemlje regiona koje okružuju Evropsku uniju, ali i sve druge zemlje sveta, mogu da učestvuju u određenim delovima programa.\nSpisak programskih i partnerskih zemalja\nProgramski vodič za konkursni rok 2019.


Poljska pomoć za Crnu Goru - CdM\nU Podgoricu u petak stiže transport sa poljskom pomoći za šest zemalja Zapadnog Balkana – Crnu Goru, Albaniju, Bosnu i Hercegovinu, Kosovo, Sjevernu Makedoniju i Srbiju. Konvoj sadrži preko 60 hiljada litara tečnosti za dezinfekciju i 600 hiljada hirurških maski (ukupno gotovo 70 tona). Svaka zemlja prima jednaku količinu pomoći, tj. 10 hiljada litara tečnosti i 100000 maski, saopštila je Ambasada Poljske u Crnoj Gori.\n“Poljska smatra, da bi politika proširenja EU i podrška političkoj, ekonomskoj i društvenoj transformaciji regiona i dalje trebala ostati strateški prioritet Evropske unije uprkos pandemiji COVID-19. Očekujemo predstavljanje od strane Evropske komisije na jesen ove godine „Ekonomsko-investicionog plana za oporavak regiona Zapadnog Balkana””, zaključuje se u saopštenju Ambasade Poljske u Crnoj Gori.\nTagsambasada Poljske Crna Gora Evropska unija EU koronavirus pomoć


Kolaps akcija Sberbanke na Lodonskoj berzi, pad 95%\nTanjug 2. marta 2022. 16:09\nLONDON – Akcije Sberbanke pale su danas na Londonskoj berzi za 95 odsto i trguju se po minimalnoj ceni od samo jednog penija, nakon što je ovaj ruski zajmodavac objavio da se povlači sa evropskog tržišta.\nNajveći ruski kreditor je saopštio da su njegove evropske podružnice zabeležile „abnormalan odliv gotovine“ nakon uvođenja zapadnih sankcija protiv Rusie zbog napada na Ukrajinu, i izrazio zabrinutost za bezbednost svojih zaposlenih i imovine, prenosi CNBC.\nSAD, Evropska unija i Velika Britanija su poslednjih dana pojačale sankcije protiv ruskih institucija, zabranivši velikim ruskim bankama pristup međunarodnom finansijskom sistemu SWIFT i ograničavajući mogućnost centralnoj banci Rusije da koristi više od 600 milijardi dolara njenih deviznih rezervi.\nNa kasnom prepodnevnom trgovanju u Londonu, akcije Sberbanke su pale za 94,24 posto na 0,01 dolar, navodi američki medij i dodaje da je banka od početka godine izgubila 99,9 odsto vrednosti.\nDruge velike ruske kompanije čijim se akcijama trguje na Londonskoj berzi zabeležile su sličan pad danas, uključujući Lukoil, Novatek i Rosnjeft.\nMoskovska berza je zatvorena treći dan zaredom, pošto nadležni organi nastoje da zaustave obezvređivanje imovine domaćih kompanija.\nDinar stabilan prema evru, kurs 117,4890


Kroz tri laka koraka pretvorite vaše fakture u novac\nJune 4, 2021 June 4, 2021 adminR\nNakon višemesečnog razvoja, Invoitix je u prilici da svojim klijentima predstavi novu aplikaciju koja će poboljšati i upotpuniti poslovanje, pojednostavljujući početak rada sa Invoitix-om ako ste jedan od novih klijenata, kao i olakšati online procese već postojećim klijentima.\nNovi jedinstveni sistem, na vrlo jednostavan način vaše fakture pretvara u novac.\nDOSTAVLJANJE FAKTURA U NAŠ SISTEM\nNAPLATA FAKTURE OD INVOITIX-A\nOno što je razlikuje od prethodne aplikacije je da DEA 2.0 (Data Entery App) donosi potpuno nove informacije o STATUSU i ORGINALNIM DOKUMENTIMA.\nSTATUS svakog kupca pokazuje da li je klijent odobren od strane Invoitix-a za obradu faktura. Uveli smo ovu funkcionalnost da bismo umanjili rizike za Vas, izbegavajući nepouzdane, lažne kompanije ili one koje su bankrotirale. To je sjajna prilika za Vas da saznate za (novi) korisnički kriterijum i ograničenje pre nego što uopšte razmotrite da prihvatite nalog za transport. U našoj aplikaciji možete proveriti već postojeće unose kupaca, videti da li smo već odobrili kupca za podnošenje računa i ako ne pronađete potencijalnog kupca, možete unapred registrovati novog. U kratkom vremenskom periodu (približno 48 sati) pregledaćemo i oceniti nove kupce. Na osnovu ovih informacija možete doneti pravu odluku bez obzira da li želite da prihvatite prevoz ili ne.\nDEA 2.0 ima sistem procene zasnovan na jednostavnim bojama semafora:\nFinansijski jake kompanije sa dobrom istorijom plaćanja u Invoitix-u. Računi za ove kompanije će se uvek kupiti I biće plaćene za manje od 48h.\nOve kompanije su finansijski slabije i / ili mogu imati manja ograničenja osiguranja, što ne dozvoljava kompaniji Invoitix da kupuje beskonačne račune zatakve kompanije.\nOve kompanije imaju loše ocene, ograničenja i / ili loše istorije plaćanja sa Invoitix-om. Nećemo kupovati račune za kompanije sa crvenom ocenom u našoj bazi podataka. Za ovakve fakture, provizija neće biti naplaćena.\nU polju sa nazivom Originals Required (potrebni originali) možete videti informacije o tome da li kupac traži da mu pošaljete originalnu fakturu (izdatu od strane Invoitix ag) zajedno sa transportnim dokumentima, koristeći standardni poštanski sistem.\nNapomena: Svi podaci koji se koriste u aplikaciji DEA su intelektualno vlasništvo kompanije Invoitix.\nSuecki kanal je kontrolisao brzinu broda pre nasukanja\nPametni sistem za kontrolu brzine kamiona na autoputu Brenner


Priština: Hapšenje Marka Đurića, prvi korak ka normalizaciji odnosa - 11.10.2016, Sputnik Srbija\nKosovski premijer Isa Mustafa izjavio je danas da je neprihvatljivo zadržavanje žitelja Kosova po optužnicama Srbije i zatražio da Srbija oslobodi Nehata Tačija... 11.10.2016, Sputnik Srbija\npolitika, vesti, priština, isa mustafa, nehat tači, skupština kosova\n20:36 11.10.2016 (Osveženo: 14:54 30.08.2021)\n© REUTERS / Hazir RekaNovi predsednik tzv. Kosova Hašim Tači govori pred poslanicima skupštine Kosova\nKosovski premijer Isa Mustafa izjavio je danas da je neprihvatljivo zadržavanje žitelja Kosova po optužnicama Srbije i zatražio da Srbija oslobodi Nehata Tačija, a iz Samoopredeljenja traže da se napravi reciprocitet i uhapsi direktor Kancelarije za KiM Marko Đurić.\nTačija, komandira policije u regionu Kosovske Mitrovice, srpske vlasti su uhapsile prošlog meseca na adminstrativnom punktu Končulj, zbog sumnji da je tokom rata počinio ratni zločin.\nNa vanrednoj sednici kosovske skupštine posvećenoj slučaju Tačija, Mustafa je rekao da je preko međunarodne zajednice traženo od Srbije da Nehat Tači bude oslobođen i da se vrati na Kosovo, preneo je RTS.\n„Ako postoje sumnje, prema Tačiju će biti preduzete mere po zakonima Kosova, jer nema razloga da Srbija zadire u unutrašnje stvari Kosova i drži kao taoce naše građane“, rekao je Mustafa.\n„Suočavamo se sa nepovoljnom situacijom, gde Srbija neprekidno obnavlja spiskove sa našim državljanima preko Interpola i traži njihovo hapšenje. Mi nemamo podatke od Interpola i nemamo podatke ko je od naših građana na tim spiskovima“, rekao je Mustafa.\nOn je poslanicima preneo da je zahtevao u Briselu da Srbija odustane od optužbi prema građanima Kosova.\nU raspravi je rečeno da uslovljavanje oslobađanja Nehata Tačija u procesu dijaloga nije u interesu Kosova.\n„Treba da nastavimo sa procesom dijaloga. Imamo prostor severa koji je nerešen. Procese integracija kojima nas uslovljavaju sa nastavkom dijaloga, zahteve za demarkaciju sa Crnom Gorom. Imamo i sporazum o stabilizaciji i asocijaciji sa EU. Mi moramo tražiti od međunarodnog faktora da Tači bude oslobođen i da se vrati na Kosovo, a da sve eventualne sudske radnje protiv njega treba da preduzmu institucije Kosova u saradnji sa Euleksom“, rekao je Mustafa.\n1 Oktobar 2016, 22:24\nTokom skupštinske rasprave su govorili i pojedini ministri, zauzimajući se za oslobađanje Tačija.\nPozivali su na birani govor tokom rasprave, kako ratobornom retorikom ne bi otežali položaj Nehata Tačija u zatvoru u centralnoj Srbiji.\nPoslanik pokreta „Samoopredeljenja“ Redžep Seljimi rekao je da je jedini odgovor vlastima u Srbiji, uvođenje reciprociteta, u svim oblastima.\n„Uhapsite Marka Đurića, i napravite reciprocitet. To bi bio najbolji i prvi korak normalizacije odnosa sa Srbijom“, rekao je Seljimi.\nU kosovskom parlamentu se raspravlja o predlogu nezavisnog poslanika Gzima Keljmendija da se izglasa Rezoluciju kojom će zatražiti hitno oslobađanje Nehata Tačija.


FUTURIZAM SA DODIROM PRIRODE: Moderan enterijer sa prirodnim elementima u svom fokusu - Uređenje i dizajn doma\nNe postoji najbolji dizajn enterijera, svaki od njih je poseban na svoj način sa različitim stilom kao i različitim pristupom prema uređenju stila. Za najbolji dizajn možemo reći da se drži svojih osnovnih boja sa jednostavnim elementima i sa usmjerenjem na jedan ili na dva jedistvena detalja u cijelom enterijeru. U ovom savremenom, futurističkom stanu nemoguće je ignorisati mnoge okomite, zelene vrtove koji krase futuristički luksuzni dnevni boravak.\nCijeli enterijer ovog luksuznog stana je futuristički moderni koji se nije zadržao samo na tom stilu nego je dodatno odlučeno i da se na poseban i moderan način unese priroda i da se prostor malo ‘oživi’. Na ovom savremenom stanu radile su arhitekte i dizajneri iz ”SVOYA Studio’ i zaista je nemoguće posvetiti pažnju samo jednom detalju. Pogledajte u našoj galeriji slika ispod teksta kako izgleda ovaj dom koji je veoma unikatan.\ndizajnenterijerfuturisticki dizajnkreativne idejemoderan enterijeruredjenje domauređenje domauređenje enterijera